text:
“मैथिली जिन्दाबाद पर सीधा लेखन लेल आफर”
दहेज मुक्त मिथिला समूह पर एक सँ बढिकय एक लेखिका आ लेखक सब केँ देखि मैथिली भाषा-साहित्य जगत मे काफी उत्साह अछि। फेसबुक पर लिखल लेख सब छिड़िया जेबाक खतरा अछि, बहुत लोक अपनहि पुरान लेख केँ ताकियो नहि पबैत छथि। एहि समस्याक समाधान लेल वेबसाइट पर संग्रह कय केँ प्रकाशन कयलापर ओ सदा-सदा लेल सुरक्षित रहैत अछि, कियो कखनहुँ गूगल या आन कोनो सर्च इन्जिन सँ सर्च कय केँ सेहो पढि सकैत अछि – भविष्यक पीढी लेल ई बहुत पैघ सान्दर्भिक आ उपयोगी सिद्ध होयत सेहो तय अछि। अतः मैथिली जिन्दाबाद द्वारा अहाँ सब जे इन्टरेस्टेड छी हुनका ई आफर देल जा रहल अछि जे अहाँ केँ सीधा लेखन करबाक लेल, पत्रकार बनबाक लेल आर कथा-कविता वा कोनो तरहक साहित्यिक सेवा करबाक लेल ‘यूजरनेम आ पासवर्ड’ उपलब्ध करेबाक संग-संग वेबसाइट पर केना पोस्ट कयल जाइत छैक, से ट्रेनिंग सेहो देल जायत।
एहि आफर सँ जुड़बाक लेल अपन ईमेल आईडी, स्थान, व्हाट्सअप नम्बर कमेन्ट बौक्स मे पठाउ। या फेर हमरा व्हाट्सअप करू – हमर व्हाट्सअप नम्बर जे नेपालक छीः +9779801722981.
मैथिली जिन्दाबाद पर अहाँ दू तरीका सँ लेखन कार्य कय सकैत छी। एक – साहित्यिक रचना सब जे लिखैत छी ओ सीधा प्रकाशित कय सकैत छी; आ दोसर, अहाँ जाहि ठाम रहैत छी, जाहि गाम-इलाका सँ छी, ताहि ठाम (गाम-इलाका) सँ जुड़ल समाद (खबरि) सब सेहो लिखि सकैत छी।
साहित्यिक रचना मे कविता, कथा, गीत, नाटक, उपन्यास, धारावाहिक, फिल्म सक्रिप्ट, विज्ञापन, कोनो महापुरुषक जीवनी, इतिहास, अनुवाद आदि अनेकों बात अबैत छैक। अहाँक प्रभावशाली लेख सँ लोक बहुत जल्दी प्रभावित हेता आ अहाँक एकटा लेखकक छवि सँ लोकप्रियता आ जीवनक सफलता स्थापित होयत।
दोसर महत्वपूर्ण आ हल्का काज छैक ‘संचारकर्म’। एहि मे समाचार लिखबाक छैक। कतहु कोनो घटना घटलैक या फेर कोनो एहेन बात भेलैक – हेतैक – ताहि सब पर खबरि लिखू। एतबा नहि, अहाँ कोनो ऐतिहासिक या पर्यटकीय स्थान सभक फोटो संग ओतुका विशेषता सब सेहो लिखि सकैत छी।
हरिः हरः!!


c: text/html

text:
थारु ‘बृहत् शब्दकोष’ प्रकाशित हुइना
दाङ, २४ असार । थारु बृहत् शब्दकोष प्रकाशनके अन्तिम चरणमे पुगल बा । २४ हजारसे ढिउर मूल शब्द रहल शब्दकोषमे दाङ उपत्यका ओ देउखुरी उपत्यकामे बोलजैना देउखुरीया ओ डंगौरा थारु शब्दके अर्थ रहल बावै ।
कोरोनाभाइरसके कारण शब्दकोषके प्रकाशनमे ढिलाइ हुइल लेखक तथा संकलक उदय आले बटैलै । शब्दकोषसे दाङ, देउखुरी, कपिलवस्तु, बाँके, बर्दिया, कैलाली, कन्चनपुर ओ सुर्खेत जिल्लामे बसोबास कैना थारुहुक्रनहे सहयोग पुग्ना बा ।
शब्दकोषहे वैज्ञानिक बनैना प्रयत्न करल विद्यालय, ओ विश्वविद्यालयमे प्रयोग कैना सहज हुइना लेखकके कहाइ बा । दैनिक जीवनमे लौव शब्द पह्रे पैना ओ लोप हुइटी रहल शब्दके संरक्षण समेत हुइना लेखक तथा संकलक आलेके दाबी रहल बा ।
अब्बेसम प्रकाशित हुइल थारु भाषाके किताब नेपाली ओ हिन्दी वर्णक्रममे आधारित रहल ओरसे उच्चारणमे थारु लवज नाइ रहल उहाँके तर्क रहल बा ।
यी शब्दकोषमे थारु भाषा वर्ण निर्धारण करल ओरसे उच्चारणके लाग मानक भाषाके रुपमे काम करे सेकी । कुछ आयातित शब्के थारु समुदायसे आपन भाषिक वर्णमे ढालके प्रयोग करुइयाहे उहे वर्णमे राखल आले बटैलै ।
उदाहरण डेटी उहाँ कहलै “गाडीके समान बोक्न पाछेक भाग ट्रलीहे थारुहुक्रे ‘टराली’ कहठै । मै शब्दकोषमे ओस्टके नै रख्ले बाटुँ ।”

robotstxt: allowed

filter: keep


text:
मैथिलीक गुण गरिमा गायत, मैथिली जिन्दाबाद कहायत। देश-विदेशक बात बतायत, मैथिली जिन्दाबाद कहायत॥ दुइ मित्र देशक झण्डा फहरायत, मैथिली जिन्दाबाद कहायत। सर शोभित सोन पाग विराजत, मैथिली जिन्दाबाद कहायत॥ माछ मखान आ पान दर्शायत, मैथिली जिन्दाबाद कहायत। दुहु देशक पत्रकार जितायत, मैथिली जिन्दाबाद कहायत॥ सुसंस्कृति संस्कार बतायत, मैथिली जिन्दाबाद कहायत। मैथिल केँ साहित्य पढायत, मैथिली जिन्दाबाद कहायत॥ टेर-बटेर केँ खुब हँसायत, मैथिली जिन्दाबाद कहायत। धर्म आ दर्शन सब किछु बाँटत, मैथिली जिन्दाबाद कहायत॥ समाचार पत्र –पत्रिका केँ समाजक उन्नतिक मेरुदंड कहल गेल अछि। कोनो समाजक उत्कर्ष, विविधता आ क्रमिक विकासक दर्शन ओकर समाचारपत्र माध्यमे होइत अछि। मैथिली भाषाक सेहो अपन समाचारपत्र अछि, चाहे ओ भारतीय मिथिला क्षेत्र हो या नेपाली मिथिला क्षेत्र। मैथिलीक एकमात्र “मैथिली जिन्दाबाद” एहन समाचारपत्र बनत जे मैथिलीक ज्योति केँ दुनु देश मे प्रज्वलित करय लेल प्रतिबद्ध रहत। ई मिथिलाक समाजक जागरण तथा मैथिली साहित्य आ संस्कृति केर प्रवर्धन करैत रहत। मैथिली जिन्दाबाद मे कविता, निबंध, कथा, एकाँकी, समाचार, चलचित्र, ब्यंग्य, नेना भुटकाक चौपाड़ि तथा मनोरंजनक सामग्री सब किछु समग्र रूप मे प्रकाशित होइत रहत, जे स्वत: लोकप्रियताक नव कीर्तिमान स्थापित करत। विकासक दर्शन सँ दुनु देशक झण्डाक शान बढत, तहिना हरेक मैथिल केँ अपन कर्म-कर्तब्यक बोध करबैत माथक पाग विराजमान अछि जे आत्मगौरव केर बोध सेहो करायत, पहिचानक गरिमा टा नहि, मिथिलाक गंगा-जमुना तहज़ीब व मिथिलांचलक सांप्रदायिक सौहार्द केँ सेहो प्रतिक अछि, तहिना मिथिलाक आत्मनिर्भरताक द्योतक माछ, मखान ओ पान जेकर व्यवहार आइयो ओतबे आवश्यक अछि तेकर प्रयोग सेहो अपन समृद्ध परंपरा केँ निरंतरता देबाक संदेश संग राखल गेल अछि।
झा चंदन (बघाँत, मनीगाछी, दरभंगा
हाल – आइबीएम मे सफ्टवेयर ईन्जिनियर)
विशेषता – मैथिली कार्टूनिस्ट


text:
बिहार कैबिनेटक बैठक संपन्न भ गेल अछि। नीतीश सरकार एहि बैठक मे कुल 21 गोट एजेंडा पर अपन मोहर लगा देलक अछि। जानकारी अनुसार बैठक मे तय कयल गेल अछि जे कुल 48.53 करोड़ टाका सं सीतामढ़ी मे स्थित पुनौराधामक सौंदर्यीकरण कयल जायत। एतबा नहि सीएम नीतीश कुमार 24 अप्रैल के पुनौराधाम मे आयोजित जानकी नवमी समारोह में स्वयं उपस्थित भ ओहि ठाम जायजा लेता।
उल्लेखनीय अछि जे पुनौरा धाम मे भव्य सीता मंदिर बनेबा लेल आ जनकपुर तक सड़क निर्माण कयल जेबाक स्वीकृति भेट चुकल अछि। ओमहर 17 अप्रैल सं जानकी महोत्सव शुरू भ गेल अछि। एहि मे बिहारक राज्यपाल महामहिम सत्यपाल मलिक सेहो शामिल हेता। कहल जा रहल अछि सीता मंदिरक विकास रामायण सर्किट विस्तारक माध्यमे होयत।
याद दियाबैत चली जे पछिला साल भाजपाक राष्ट्रीय उपाध्यक्ष प्रभात झा सीतामढ़ी मे जानकी महोत्सवक दौरान पुनौरा धामक विकासक आश्वासन देने छलाह। ओहि कार्यक्रमक अवसर पर ताहि समयक बिहारक राज्यपाल आ वर्तमान राष्ट्रपति महामहिम रामनाथ कोविंद व विख्यात धर्मगुरु रामभद्राचार्य सेहो उपस्थित छला।
कैबिनेट मे एहि सभ बात पर भेल विचार
– जमुई मे खूजत महिला डिग्री कॉलेज
– गृह विभाग मे खोलल जायत एकटा आर प्रशाखा
– 349 जूनियर इंजीनियर कें भेटत एक सालक सेवा विस्तार
– उर्दू अनुवादक संवर्ग नियमावली 2016 मंजूर
– उर्दू अनुवादक सभक लेल 1765 पदक होयत सृजन
– बिजली बिल पर सब्सिडी लेल 4137 करोड़ मंजूर
– भारतीय रिजर्व बैंक सं सोझे एनटीपीसी कें कयल जायत भुगतान
– बिहार अवर वन सेवा नियमावली 2018 मंजूर


text:
एखनि हम मैथिलीक विभिन्न विद्वान् आ सामान्य जन दुहूक लिखल लगभग 40 टा आलेख कें एक पुस्तक में संकलित कए ओकर सम्पादन कए रहल छी। एहि क्रममे हमरा परसर्गक रूपमे ‘के’ एवं ‘से’क प्रयोग मे एतेक विविधता आ भ्रान्ति भेटल जे ओहि पर लिखब आवश्यक बुझाइत अछि।
ई दुहू हिन्दीक परसर्ग थीक जकर व्यवहार मैथिलीमे भए रहल अछि। मैथिलीमे एकर प्रयोग परसर्गक रूपमे कखनहुँ नहि होइत अछि। मैथिलीमे एकर शुद्ध व्यवहार निम्नलिखत वाक्यमे देखल जा सकैत अछि
- एहाँ जे कहब से हम करब-
- जे लोरिक भात खाएत से लोरिक बरियात जाएत
एकरे रूप थीक- सैह, सेहो, तहिना आदि। ई अवधारणार्थक थीक आ संस्कृतक सः (तत्) शब्दक अर्थ प्रतिपादित करैत अछि। जेना संस्कृतमे यत् आ तत् एहि दुहूक नित्य सम्बन्ध रहैत अछि तहिना जे आ से एहि दुहूक नित्य सम्बन्ध रहैत अछि। ई एकर शुद्ध प्रयोग थीक।
परसर्गक रूपमे एकर अशुद्ध प्रयोग निम्नलिखित रूपमे लेखकलोकनि करैत छथि-
- आइ से हम तमाकू नै खाएब।
- हाथ से लिखल चिठी पठाउ।
एतए पहिल वाक्यमे ‘से’ अपादान कारकक अर्थमे आएल अछि। हिन्दीमे सेहो अपादान मे ‘से’ परसर्ग लगैत छैक। ओही अर्थमे ई मैथिलीमे मिझर भए गेल अछि। मैथिलीमे अपादान कारकक लेल ‘सँ’ परसर्ग अबैत अछि। तें शुद्ध प्रयोग थीक- आइसँ हम तमाकू नहि खाएब।
दोसर उदाहरणमे ‘से’ करण कारक अर्थात् साधनक अर्थमे आएल अछि। हिन्दीमे ‘हाथ से’ लिखल जाएत ओकरे अनुकरण पर ओही अर्थमे ई मैथिलीमे आबि गेल अछि। शुद्ध प्रयोग होएत- हाथसँ लिखल चिठी पठाउ।
के परसर्गक प्रयोग मैथिलीमे बहुत भए रहल अछि मुदा मात्र एक अर्थमे ओकर प्रयोग सर्वनामक रूपमे शुद्ध अछि-
- ओतए के ठाढ़ अछि?
एहि ठाम ‘के’ प्रश्नवाचक सर्वनाम थीक। एकर विभिन्न रूप अछि- केना, कतए, कोन, किएक। संस्कृतक ‘कः’ शब्द के सर्वनामक अर्थ दैत अछि।
मैथिलीमे एकर अशुद्ध प्रयोग निम्नलिखित रूपमे देखल जाइत अछि-
- राम के नाम लिय- सम्बन्ध कारकक अर्थमे। एतए हिन्दीक अनुकरणमे सम्बन्ध कारकक अर्थमे के परसर्ग लागल अछि। शुद्ध प्रयोग होएत रामक नाम लिय।
- राति के नहि बहराउ– अधिकरणक अर्थमे। एतए राति अधिकरण थीक तें एतए शुद्ध प्रयोग होएत रातिमे नहि बहराउ।
- फल के धो लिय- कर्मक अर्थमे। एतए कर्मक अर्थमे मैथिलीमे शुद्ध प्रयोग होएत- फलकेँ धो लिय़।
- रवि के तेल नहि लगाबी– अधिकरणक अर्थमे। एतहु शुद्ध प्रयोग होएत रविकेँ तेल नहि लगाबी।
- पढ़ि के लिखू– क्रियाक समाप्तिक अर्थमे। एक क्रियाक समाप्तिक बाद जखनि दोसर क्रिया आरम्भ होइत अछि तखनि संस्कृतमे ‘क्त्वा’ प्रत्यय लगैत अछि। जेना सः पठित्वा लिखति। एही अर्थमे एतहु शुद्ध प्रयोग होएत- पढ़ि कए लिखू। एहिठाम मैथिलीमे दू प्रकारक प्रयोग अछि- कए-कय, भए-भय, कएल-कयल।
कएल-कयल एहि दुहू प्रयोगक स्थान पर ‘कैल’ शब्द प्रयोग सेहो भ्रान्ति थीक जे उच्चारणमूलक भ्रान्ति कहाओत। कैल शब्द विशेषण थीक जे विशेष रंगक अर्थ मे व्यवहार होइत अछि- कैल गाय, कैल बरद आदि।


text:
अमित आनन्द, नई दिल्ली। जुन २७, २०१५. मैथिली जिन्दाबाद!!
सेंट स्टीफेन्स महाविद्यालय सँ दिल्ली विश्वविद्यालय धरि स्थापित विद्वान् – एसोशियेट प्रोफेसर पंकज मिश्र आइ सँ ‘विश्व संस्कृत सम्मेलन’ मे विशिष्ट कार्यपत्र-प्रस्तोताक रूप मे सहभागिता देबाक लेल भारत सरकारक दूत बनिकय बैंकाक लेल यात्रा प्रारंभ करता। १६म सभा थाइलैन्ड केर राजधानी बैंकाक मे आयोजित अछि, जाहि मे करीब ४२ देश सँ संस्कृत विद्वान् लोकनि अलग-अलग विषय पर कार्यपत्र सहित सहभागिता देमय जा रहला अछि।
‘वसुधैव कुटुम्बकम्’ समान वेदान्तसिद्ध मानवीय मर्म केँ जिवन्त बनेबाक उद्देश्य सँ बनल संगठन – ईन्टरनेशनल एसोशियेशन अफ संस्कृत स्टडीज – अन्ताराष्ट्रियसंस्कृताध्ययनसमवाय: अर्थात् संस्कृत अध्ययन केर अन्तर्राष्ट्रीय संघ द्वारा आयोजित एहि कार्यक्रम सँ समकालीन विश्व समुदाय बीच समन्वय स्थापित करबाक हेतु ‘मानवीय एकता ओ शान्ति स्थापना’क पुनीत उद्देश्य पर कार्य कैल जाइत अछि।
१९७२ ई. सँ भारत केर राजधानी दिल्ली सँ शुरु भेल ‘विश्व संस्कृत सम्मेलन’ केर आयोजन मोटामोटी ३ वर्ष पर विश्व केर अलग-अलग देश मे होइत अछि। वैश्विक समुदाय केर साझा विषय पर आपसी सहयोगक सृजनाक संग अनुशासनक रक्षा आ महत्त्वपूर्ण क्षेत्र मे शोध करबाक कार्यकेँ संवर्धन-प्रवर्धन करबाक महत्त्वपूर्ण कार्य एहि सभा सँ होइत रहल अछि। १९७२ दिल्ली (भारत), १९७५ टोरिनो (इटली), १९७७ पेरिस (फ्रान्स), १९७९ वीमर (जर्मनी), १९८१ वाराणसी (भारत), १९८४ फिलाडेलफिया (अमेरिका), १९८७ लिदेन (निदरलैन्ड), १९९० वियाना (आस्ट्रिया), १९९४ मेलबोर्न (आस्ट्रेलिया), १९९७ बंगलौर (भारत), २००० टोरिनो (इटली), २००३ हेलसिंकी (फिनलैन्ड), २००६ एडिनबर्ग (स्काटलैन्ड, यूके), २००९ क्योटो (जापान) आ २०१२ नई दिल्ली (भारत) लगायत कुल १५ सम्मेलन एहि सँ पूर्व मे भऽ चुकल अछि। एहि बेर १६म सम्मेलन थाइलैन्डक राजधानी बैंकाक मे आ पुन: २०१८ मे वैंकूवर मे आयोजन कैल जायत।
१६म सम्मेलन केर उद्घाटन मे भारतीय विदेश एवं शिक्षा विभागक मंत्री द्वय क्रमश: सुषमा स्वराज एवं स्मृति इरानी सेहो उपस्थित रहती। एहि अन्तर्राष्ट्रीय सम्मेलन मे डा. पंकज मिश्र द्वारा ‘A Fresh Interpretation of Abhijnan in Abhijnan Saakuntalam’ – ‘अभिज्ञान साकुन्तलम् केर अभिज्ञानक नव विश्लेषण’ विषय पर कार्यपत्र प्रस्तुत कैल जायत। डा. मिश्र मूल रूप सँ चैनपुर (सहरसा) गाम सँ छथि आ अपन कूशाग्र बुद्धि, विद्या तथा विवेकक संग कतेको रास महत्त्वपूर्ण पद पर देशक सुप्रतिष्ठित शिक्षण संस्थान दिल्ली विश्वविद्यालय मे कार्य करैत आबि रहला अछि। डा. मिश्र एक विद्वान् होयबाक संग-संग अपन मातृभूमि तथा मातृभाषा मैथिली लेल सेहो ओतबे यत्नशील रहैत छथि। हालहि संपन्न एक संछिप्त मैथिली कवि सम्मेलन जे महात्मा गाँधी स्मारक राजघाट पर मैथिली साहित्य महासभा दिल्ली तथा मैथिली जिन्दाबाद डट कम केर संयुक्त तत्त्वावधान मे आयोजित छल ताहि मे सेहो डा. मिश्र केर प्रमुख आतिथ्य रहल छल। निश्चित रूप सँ हिनक समर्पण व्यक्ति निर्माण सँ लैत समुदाय, राज्य, राष्ट्र सहित ‘वसुधैव कुटुम्बकम्’ केँ प्रत्यक्ष जिबैत छन्हि आ समस्त मिथिलाक लेल ई गर्वक विषय अछि। इतिहास रहल अछि जे समस्त भारतवर्ष केँ पाण्डित्य दिशा देनिहार मिथिला भेल आ ताहि सत्य केँ डा. मिश्र अपन व्यवहार आ निष्ठापूर्ण तप सँ आइयो प्रतिष्ठित करैत छथि। मैथिली जिन्दाबाद केर तरफ सँ डा. मिश्र केर यात्रा एवं प्रस्तुतिक अपार सफलताक शुभकामना दैत अछि।


text:
जनचेतना अभियान – मैथिली कवि ‘उमाकान्त झा बक्शी’
“अहाँ किऐक बजैत छी”
मिथला मे एखनहु बहुतो आदर्श परिवार अछि। परन्तु गामे-गाम किछु कुसंस्कार आइ-काल्हि चरम पर पहुँचि गेल अछि। यदि किछु बाजू तँ एहेन लोकक एक्के उत्तर अछि – कहबी छैक हम अपन महीस केँ कुरहरिये सँ नाथब, तय सँ तोरा मतलब कि – यानि “अहाँ किऐक बजैत छी?”
(१) माय-बाप केँ भिन्न कय दैत अछि, किछु बाजू तँ कहत ई हमर घरक मामला थीक – “अहाँ किऐक बजैत छी?”
(२) शराब पीबिकय गारा-गारी करत, मारि करत, किछु बाजू तँ कहत ई हमर अपन जीवन थीक – “अहाँ किऐक बजैत छी?”
(३) पुतोहुक नैहर सँ फ्रीज़, टीवी आदि देलक वा नहि, दहेज भेटल वा नहि, दहेजक लोभ मे प्रताड़ित करैत जरा कय मारि देत, किछु बाजू तँ कहत ई हमर घरक आन्तरिक मामला थीक – “अहाँ किऐक बजैत छी?”
(४) जे आर्थिक रूप सँ मज़बूत अछि से आर्थिक रूप सँ कमजोर भाइ-बंधुक हिस्सा कोनो न कोनो बयबे हड़ैप लेत, किछु बाजू तँ कहत ई हमर भैयारिक आपसी मामला थीक – “अहाँ किऐक बजैत छी?”
(५) गरीब सहोदर भाइओ केर बेटीक विवाह मे खेत, घर-घड़ारी लिखा लेत आ गाम सँ भगा देत, किछु बाजू तँ कहत ई जे हम विवाह मे कर्ज देने छी – “अहाँ किऐक बजैत छी?”
(६) कोनो झगड़ा पर दुष्ट लोक आपस मे मिलिकय दूनू पक्षक लोककेँ उकसाओत, चुगली करत आ केस मुकदमा करबावैत आपसे मे फँसौने रहत, यदि सुलह करेबाक बात करू वा किछु बाजू तँ कहत ई फैसला कोर्ट करत – “अहाँ किऐक बजैत छी?”
(७) कोलकाता, दिल्ली, मुंबई आ प्रवास पर लाखों-करोड़ों खर्च कय मकान बनेनहारो लोक गाम पर एक हाथ घड़ारी मे हिस्सा बेसी मंगला पर खून-खूनामे करत, किछु बाजू तँ कहत ई हमर पूर्वजक धरोहर अछि – “अहाँ किऐक बजैत छी?”
(८) बयोवृद्ध माय-बाप केँ देखभाल आ पालन-पोषण भले बेटी-जमाय करत, मुदा बेटा टा होयत पुस्तैनी सम्पत्तिक अधिकारी, किछु बाजू तँ कहत ई हमर घरक मामला थीक – “अहाँ किऐक बजैत छी?”
(९) शराबक नशा मे धुत्त घर आबि स्त्री केँ लात-जूता मारत, किछु बाजू तँ कहत ई हमर पति-पत्नीक बीचक मामला थीक – “अहाँ किऐक बजैत छी?”
(१०) खाली अधिकार लेल लड़त आ यदि भगवानो आबि कय कर्तब्यक बात करता तँ कहत, चुप रह! अपना बारे मे सोच, हमरे देल भोग लड्डू-पेड़ा खा कय हमरे उपदेश दै छेँ। नमक हराम कहीं के! – किछु बाजु तँ कहत जे हमर जिनगीक मालिक हम अपने छी – “अहाँ किऐक बजैत छी?”
(११) मिथिला स्वर्गहु सँ सुन्दर धाम केँ किएक नरकहु सँ बदतर बनौने जाइ छी? कहत अहाँ मिथिलाक गौरव नष्ट करैत छी – “अहाँ किऐक बजैत छी?”
(१२) जे गाम पर सँ रोज़ी-रोटीक लेल बाहर गेल, कहुना कतौ गुजारा करैत अछि, तकरा घर बनबै लेल जगहो देबय लेल तैयार नहि, किछु बाजू तँ कहत ई हमर भैयारिक मामला थीक – “अहाँ किऐक बजैत छी?”
सब कहै अछि एको गो लोक अहाँक बात मानत? “अहाँ किऐक बजैत छी?” ई अनाप-सनाप पब्लिक साइट पर किऐक लिखैत छी? हमारा चुप नहि रहल जाइत अछि, जे करब से करू आ बक्शी सठिया गेला सैह बूझू। हमर जनचेतना अभियान अपन कलमक मसि सँ निकैलते रहत। हृदयक आवाज सदैव हम लेखनीक मार्फत राखिते रहब। अपना हिसाबें अपन सुन्दर मिथिला समाज केँ जगाबिते रहब। जय मिथिला!!


text:
कुमुद सिंह
पटना । भोजपुरीक कला साधक भिखारी ठाकुरक पुण्यतिथि पर आयोजित बिहारनामा मे भारतीय संगीत मे बिहारक योगदान पर व्याीख्यालन दैत डॉ. प्रवीण झा कहला अछि जे बिहारक संगीत परंपराक संगहि भारतक संगीत समृद्ध भेल। बिहारक चर्च केने बिना भारतीय संगीतक कथा आरंभ नहि भ सकैत अछि। संगीतक इतिहास मे बिहारक योगदान कए दर्ज नहि होएब केवल दुर्भाग्यरपूर्ण नहि अछि बल्कि भारतीय संगीत इतिहास कए अपूर्ण करैत अछि।
लोक राग, आखर आ बिहार संग्रहालयक संयुक्तण प्रयास स बिहार संग्रहालय परिसर मे बुधदिन आयोजित ‘बिहारनामा’ मे व्याख्यान, बतकही आ सुरक साज सचल। तीन सत्र मे संपन्नु भेल एहि कार्यक्रम मे मूल रूप स बिहारक रहनिहार आ नार्वे निवासी लेखक डॉ प्रवीण झा कहला जे गायन, वादन आ नृत्य तीनों शैली क गप करि त बिहार सबदिन स अग्रणी रहल। ध्रुपद, धमार, कथक, ठुमरीक बिहार केंद्र रहल। बिहारक दरभंगा, बेतिया आ डूमरांव एहन घराना रहल, जिनकर संबंध भारतीय संगीत स बहुत गहीर अछि। गया, पटना आ मुजफफरपुर गायन आ वादनक केंद्र रहल। उत्तर बिहार मे शास्त्रीय संगीत क इतिहास नुकायल अछि। एहि ठाम लोक नृत्य आ संगीत टा कए नहि बल्कि एहि ठामक अभिजात्य संगीत क परंपरा एक सेहो नहि बिसरल जा सकैत अछि। बनैली आ पंचगछिया क इतिहास कहैत अछि जे आन ठाम जेका बिहार मे गायकी कए नहि देखल गेल। एहि ठामक राजा आ जमींदार सेहो नीक गबैया छलाह। संगीत साधकक पीठ रहल अछि। एतबे नहि पखावज, सरोद क गप करि त बिहार एकर मूल मे अछि।
घराना क गप करैत डा. झा कहला जे ध्रुपद सबस पुरान गायन शैली अछि आ सबस पुरान घराना बिहारक बेतिया मे अछि। सबस खास बात इ अछि जे बेतिया घराना आइ सेहो गाबि रहल अछि। ध्रुपदक दोसर पुरान घराना दरभंगा घराना अछि। दरंभगा मे मल्लिक ध्रुपदियाक परंपरा 200 साल क अछि। राधाकृष्ण आ कर्ताराम नाम क दू भाई मिथिला नरेश माधव सिंह क शासन काल मे राजस्थान स दरंभगा आबि मिश्र टोला मे बसाउल गेलाह। डॉ झा कहला जे इ आश्च र्यक गप अछि जे पांचटा घराना मे से दूटा पुरान आ जीवंत घराना बिहार मे अछि जखनकि ध्रुपद संस्थान ग्वाघलियर मे अछि जाहि ठाम ख्यागल गाउल जाइत रहल अछि।
डॉ. झा कहला जे केवल ध्रुपद नहि बहुत हद तक ख़याल आ ठुमरीक उत्पत्ति सेहो बिहार मे या फेर बिहार स भेल। कथक नृत्यक जन्म बिहार मे भेल। डॉ झा कहला जे कथक ‘कथा’ शब्द स बनल आ इ गाम गाम मे लोकप्रिय छल। डॉ झा कहला जे एकर लोकप्रियताक अंदाजा एहि स लगैत अछि जे बिहार क कईटा गाम मे आज जखन खुदाई होइत अछि त माटी बा अन्य धातुक क पैर घुँघरू भेटैत अछि। डॉ. झा इ स्पष्ट केलथि जे लोक संगीत पहिने आयल आ शास्त्रीय संगीत बाद मे। डॉ झा कहला जे कचरी या ठुमरी कोठा पर नहि जन्मल लेलक इ सबटा आंगन आ खेत स कोठा पर गेल। डॉ झा कहला जे आन ठाम जेका बिहारक गबैया भेद नहि केलथि। सब तरहक गायन केलथि। दरभंगा घरानाक पं रामचतुर मल्लिक चारू प्रकारक गायन रूप से गबैत छलाह। एहन आन ठाम नहि भेटत। आन ठाम ख्यादल क गबैया लोकगीत या ठुमरी नहि गौउत। अपन व्याभख्या्न में दावा कए प्रमाणित करबा लेल डॉ झा करीब 100टा गबैयाक नामक आ वंशक उल्लेाख केलथि आ करीब 12टा राग क चर्च केलथि।
उल्लेखनीय अछि जे भिखारी ठाकुर (१८ दिसम्बर १८८७ – १० जुलाई सन १९७१) भोजपुरी भाषा क उत्कृष्ट लोक कलाकार, रंगकर्मी लोक जागरण क सन्देश वाहक, लोक गीत आ भजन कीर्तन कला क जादूगर मानल जाइत छथि। ओ बहु आयामी प्रतिभा क व्यक्ति छलाह आ अपन भोजपुरी गीत आ नाटक क रचना लेल प्रसिद्ध छथि।
कार्यक्रमक ‘बतकही’ सत्र मे उद्घोषक विशिष्ठ अतिथि स विमर्श केलथि। शीर्षक छल ‘भिखारी ठाकुर क रचना मे स्त्रीजक पक्ष आ स्वर’। अतिथि मे ऋषिकेश सुलभ आ तैय्यब हुसैन छलाह। ऋषिकेश एक विख्यात रंगकर्मी, कहानीकार छथि आ ओ भिखारी ठाकुर क जीवन पर आधारित एकटा नाटक सेहो लिखने छथि। जेकर शीर्षक ‘बटोही’ अछि। हुसैन साहब अपन शोध लेल प्रसिद्ध छथि। हुसैन भिखारी ठाकुर क व्यक्तित्व –कृतिक विविध पक्ष पर शोध केनिहार असगर लोक छथि। जखन उद्घोषक हुसैन साहब स इ सवाल केलथि जे शोध स पहिने ओ भिखारी ठाकुर क विषय मे की धरना रखैत छलाह त जवाब बेहद सरल रहल। “लोग आइ सेहो हुनका अलग अलग रूप मे देखैत अछि, कियो हुनकर तुलना महान विद्यापति स करैत अछि त कियो हुनका भोजपुरी नचऽनिया कहि हास्य, उडबैत अछि। भोजपुरी मे हुनकर योगदान कए विश्व बिसरि नहि सकैत अछि। इस क्रम मे ठाकुर क दूटा महत्वपूर्ण रचना, बिदेसिया आ गबर घिचोर क स्त्री पक्ष पर चर्च भेल। विमर्शक अंत मे नवीन भोजपुरिया क एकटा सवालक उत्त्र मे हुसैन कहला जे महेंद्र मिसर आ भिखारी ठाकुरक बीच कोनो संपर्क या संबंध नहि रहल। अगर किये महेंद्र मिसर कए भिखारी क गुरु क रूप मे स्थांपित क रहल छथि त ओ पूर्णत: गलत अछि।
कार्यक्रम क अंत लोक गीत गायक चंदन तिवारी क गायन क संग भेल। चंदन शुरुआत भिखारी ठाकुर क रचना “चलनी के चालल दुलहा, सूप के फटकारल हे“, “छौ गज के साड़ी पेन्हलू” स केलीह, जे सुन कए सभागारक श्रोता मंत्रमुग्ध भ गेलथि। एकर पश्च्यात चंदन बारहमासा सुनौलथि। चूंकि बारहमासा क शुरुआत आषाढ़ स होइत छै ताहि लेल इ मौसम क अनुकूल रहल। एकर बाद …ओढ़नी के चालल दूल्हा, सूप के झटकारल हो….गीत गाउल। गोपालगंज क रसूल मियां क गीत आ ओकर बाद कहिया ले करबअ गुलामी बालमा..। चरखा पर गाउल गीत सेहो सुनेलीह।.. टूटै न तार चरखा चालू रहे.. हमरी चरखा बा देश के आधार..। पत्रकार निराला मंच संचालन क दरम्यान गीत क उत्पत्ति क कहानी कहैत रहलाह। चंदन सुंदरक क सेहो सुनेलीह जेकर संगीत रचना बिस्मिल्ला ह खां केने छलाह। मिर्जापुर कइला गुलजार हो…. कचौड़ी गली सुन कइली बलमू..। महिन्दर मिसिर क गीत पटना से वैद्या बुलाई द नजरा गइली गुईयां….। कजरी.. पिया मेहदी ले आ द मोती झील से…. जाके साइकिल से ना…. अंत मे कचहरी गीत आ चटनी गीत स एहि एतिहासिक आयोजन कए विराम भेटल।


text: बैंक आर डाकघर म' नोट बदलबाक लेल अतिरिक्त काउंटर बनाओल गेल अछि, लेकिन बेसी भीड़ होयबाक कारण लोग सभ क' नोट बदलबाक लेल काफी इंतजार करे पैर रहल छैन्ह। कतार म' ठाढ़ महिला सभ कहलनि कि महिला सभक लेल अलग सँ विशेष व्यवस्था नहि भेला सँ बहुत परेशानी भ' रहल अछि। भीड़ क' नियंत्रित करबाक लेल कैको बैंक म' पुलिस केर तैनाती कायल गेल अछि। पटना के जिलाधिकारी संजय कुमार अग्रवाल कहला कि सभ बैंक म' सुरक्षा केर पुख्ता प्रबंध कायल गेल अछि संगहि बैकक आसपास पुलिस क' गश्त करबाक निर्देश देल गेल अछि। राज्य के अन्य क्षेत्र सहरसा। दरभंगा, मुजफ्फरपुर, कटिहार, पूर्णिया, किशनगंज, जहानाबाद सहित सभ जिला म' एहने नजारा देखबाक लेल भेट रहल अछि।


text:
दरभंगा:[प्रणव चौधरी] बिहार क्रिकेट एसोसिएशन दरभंगा जिलाक क्रिकेट संघक मान्यता रद्द कs देल गेल अछि।ऐही सिलसिला मेें बीसीए केर तरफ सs 17 सितम्बर केँ नोटिफिकेशन जारी कैल गेल छल। आवेदन रद्द केला सs दरभंगा जिलाक उभरैत क्रिकेट प्रतियोगिताक भविष्य दांव पर लाइग गेल अछि।
बीसीएक तरफ सs जारी कैल गेल नोटिफिकेशन में ई कहल गेल अछि कि डीडीसीए केर तरफ सs बरख 2016-17 व 2017-18 सत्रक आवेदन शुल्क जमा नञि कराओल गेल अछि। एही वजह केँ नियम केर अनुसार डीडीसीए केँ आवेदन स्वत: रद्द भ गेल।एहीके अलावा बीसीए केँ तरफ सs कहल गेल अछि कि डीडीसीएक लेल नियुक्त भेल रिसीवर मेजर पॉलिसी डिसिजन लेबाक लेल अधिकृत नञि अछि।
#रद्द # क्रिकेट संघ मान्यता # मैथिली समाचार


text:
कसरौर में 3 मास सँ चलैत भोज आ अवगत होउ आयोजक शम्भू बाबा आ माई ज्वालामुखी सँ
दरभंगा जिलाक गौड़ाबौराम प्रखंडक ज्वालामुखी-कसरौर मे एखन शंभु बाबा (ज्वालामुखी माई के पुजारी) के मायक श्राद्धक चर्चा मिथिले टा नहि देश भरि में भ रहल अछि।कहल जाइत छैक जे माँ ज्वालामुखी के चमत्कार सँ २० साल सँ बीमार शंभु बाबा एकाएक ठीक भ गेल छलाह।तकर बाद सँ शंभु बाबा अन्न-जल त्यागि देलैनि। एहि बीच हिनकर माय १० फरवरी १६ के स्वर्गवासी भ गेलखिन्ह। १८ फरवरी १६ सँ शुरू श्राद्धक भोज मे एखन तक तीन लाख सँ उपर लोक भोजन कय चुकलथि अछि। ५०-६० हलुआई आ कतेको कार्यकर्ता रोजाना सात सँ आठ हजार लोकक भोजन के व्यवस्था करैत छथि। दरभंगा,मधुबनी,आ कतेको जिला के लोक एहि भोज में आबि चुकलाह ।साधारण परिवारक शंभु बाबा कतय सँ एतेक लोकक भोजनक व्यवस्था क रहल छथि से चमत्कारिक आ चर्चा के विषय छैक।
ज्वालामुखी माई आ शम्भू बाबा के संक्षिप्त जानकारी:-
कसरौड़ केर ज्वालामुखी भगवतीक ख्याति दूर-दूर तक पसरल अछि। एतय श्रद्धालु सिमरिया सँ गंगाजल भैर के मंदिर म अर्पण करैत छथि। मैयाक दरबार म सच मन सँ जे किछु मांगल जैत अछि माता ओय सँ अधिक दैत छथिन्ह। ताहि कारणे लोक साल भरि मंदिर म भगवती क स्थायी पिंडक पूजा करबाक हेतु दूर-दूर सँ पहुंचैत छथि। बुजुर्ग श्री रामलोचन मिश्र जी कें अनुसार मानि त सैकड़ों बरख पूर्व भगवती हिमाचल प्रदेश म अनन्य भक्त उफरौल गांव क लखतराज पाडेय क साक्षात दर्शन देने छलीह आ हुनका सँ वरदान मांगै लेल कहलनि। हिमाचलक ज्वालामुखी दरबार म सेवा क रहल भक्त पाडेय मैया सँ हुनका संगे अपना गाम चलबाक याचना केलनि। माता हुनक बात मानि हुनक संग चैल देलथीन। लखतराज कसरौड़क जंगल सँ जा रहल छलाह। कनी दूर चलला पर थकानक एहसास भेला पर ओ एकटा स्थान पर बैस विश्राम करय लगलाह। किछ समय पश्चात ओ भगवती सँ गांव चलैक आग्रह केलनि। भगवती कसरौड़ वनक सुंदर आ स्वच्छ वातावरण देखि ओतय स्थापित हेबाक इच्छा जतेलनि। भक्त पांडेय हुनक आग्रह स्वीकार कय ओतय भगवती के स्थापित क देलथीन। आसपास क भक्तक द्वारा निर्जन वन म भगवतीक पूजा अर्चना होमय लागल। कालान्तर म ई कसरौड़ भगवतीक रूप म विख्यात भेलिह। वर्तमान में श्री लोचन मिश्र के अनुसारें भगवती के परम भक्त शम्भू बाबा बिना अन्न-जलक रहि 25-30 वरख सँ एखन धरि भगवतीक सेवा म लागल छथि।
जय माँ ज्वाला मुखी


text:
पटना[प्रणव चौधरी] एनएसयूआई(NSUI)केर कार्यकर्ता सब सोमदिन पटनाक सदाकत आश्रम स मार्च निकालैथ और सरकारक खिलाफ जैमक प्रदर्शन केलैथ। एही दौरान सब कार्यकर्ता पर बिहार पुलिस लाठीचार्ज केलक।पुलिसक लाठी स पार्टी के एगो विधायक "अमित कुमार" टुन्ना के सिर सेहो फुइट गेल। दरअसल, पुलिस जगन प्रदर्शनकारी सबके रोकबाक प्रयास केलैथ त भीड़ उग्र भ गेल। एही दौरान पुलिस लाठीचार्ज केलक। पुलिसक लाठीचार्ज में पार्टी के केको कार्यकर्ता सबके सेहै घामर होबक सुचना भेटल अछि।
अपने सब गोटा केर जानकारी द दी जे यी कार्यकर्ता केंद्रक गलत शिक्षा नीति, युवा केर रोजगार और मुजफ्फरपुर में भेल मामला के ल क सरकारक खिलाफ प्रदर्शन क रहल छेलैथ। एही क्रम में पुलिस लाठीचार्ज केलक। घायल कांग्रेस विधायक सहित कार्यकर्ता सबके पटना केर गार्डिंनर अस्पताल में भर्ती कराओल गेल अछि। एही घटनाक बाद प्रदेशक राजनीति मे गर्मा भूचाल आइब गेल अछि।
घायल कार्यकर्ता और नेता सबके हालत जानबाक लेल "तेज़प्रताप यादव" अस्पताल में पहुंचलैथ।ओर एही दौरान तेज प्रताप सरकार पर तंज कसैत कहलैथ कि नीतीश सरकार बेरहम भ गेल अछि। हम एही मामला के सहन नैय करब और पूरा बिहार मे आंदोलन करब।तेजप्रताप यीहो कहलैथ कि अगर नीतीश कुमार के हिम्मत छैय त हमरा पर लाठी चार्ज कराबैथ।


text:
संस्मरण
– रूबी झा
वाणी दीदी के संस्मरण पढिकय हमरो अपन बालपन के दुर्गा पूजा मोन पड गेल।आ बहुत रास दृश्य आँखिक सामने आबि गेल। ओहि मे सँ किछु अपन पाठक लोकनि संग साझा कय रहल छी।
हमरा गाँव मे तँ दुर्गा पूजा नहि होइत छलय, लेकिन अगल-बगल केर गाम मे होइत छलैक। बगले मे हमर मात्रीक छल, हर बेर हम सब दुर्गा पूजा मे ओतहि चलि जाइत छलहुँ। पैरवा दिन हमर मामा आबि जाइत छलथि हमरा सब केँ लेबय लेल। पहिने एखन जेकाँ फोन नहि छलैक। हमसब भाय-बहिन माँ संगे नानीगाँव चलि जाइत छलहुँ। हमर मात्रीक मधुबनी जिला स्थित बेल्हवार गाम मे अछि। हमसब भाय-बहिन दुर्गा पूजा लेल बहुत उत्साहित रहैत छलहुँ, बाबूजी कपड़ा नया खरीद कय आनि दैत छलथि। पहिने एखन जेकाँ हमेशा खरीदारी सेहो नहि होइत छलैक। ताहि द्वारे बहुत खास लगैत छल दुर्गा पूजा।
हमसब माँ संगे भरि दिन में चारि-पाँच बेर दुर्गास्थान जाइत छलहुँ, थकावट एको रत्ती नहि बुझाइत छल। भोरे नहा-धोकय पाठ करैत छलहुँ। नानी कहैत छलथि जे एखन तोँ छोट छेँ, चालीसा सब नैह हेतौह पढल, राम-राम वला किताब लय ले आ ओकरे सात बेर पढी ले, १०८ बेर लिखल छैक। जखन आय दुर्गा सप्तशती केर पाठ करय बैसैत छी तँ नानी मोन पड़ि जाइत छथि। पाठ केलाक बाद दुर्गा स्थान फूलडाली आ लोटा लय कय जाइत छलहुँ। फूलडाली मे भरिकय कनैल, अरहूल आ सिंगहारक फूल रहैत छल। जे कि भोरे उठिकय तोड़ैत रही। सिंगहारक फूल बिछैय लेल नानी भोरे-भोरे उठबैत छलीह, उठ जल्दी सँ फूल बिछ गऽ, नहि त सब कियो बिछि कय चैल जेतौक।
दुर्गास्थानक बाट मे कोयला ठाकुरक स्थान पड़ैत छल, ओतहु रुकिकय पूजा करैत छलहुँ, फेर आगू बाटक कात मे बजरंगबली के बहुत रास ध्वजा गारल छलैन्ह ओतहु रुकिकय पूजा करैत छलहुँ। फेर दुर्गास्थान पँहुचैत छलहुँ, ओतय पूजा कय सोमनाथ भोलाबाबा केर पूजा करु जाइत छलहुँ, जे दुर्गास्थान सँ दस कदम आगू स्थापित छथिन्ह। ओतय सँ जखन घूरैय छलहुँ तखन छोला-मुरही, कचरी, झील्ली आ आलू चप खाइत छलहुँ। आब तँ दिल्ली मे अपनो इम्हरका लोकक मुँह सँ सुनैत छियैक जे हम भरि दशमी प्याज-लहसुन नहि खाय छी। हमसब तँ खूब खाय छलौंह, बाट तकैत रहैय छलौंह कुलपतिया हाथक छोले, कुलकुलबा हाथक कचरी-चाँप आ असर्फीया दोकानक जिलेबी-समोसा के।
खैर… ओकरा बाद फेर दुपहरिया मे आरती होइत छलैक, ओहि मे सेहो माँ संगे सम्मिलित होइत छलहुँ। फेर साँझ पड़िते देरी माटिक दीवारी मे तेल-बाती दय लय कय जाइत छलहुँ दुर्गास्थान। हमसब माटिक दीवारी अपना हाथ सँ बनबैत छलहुँ, एखन जकाँ नैह सबटा रेडिमेडे। साँझ देखेलाक के बाद मेला मे हमसब सब दिन किछु ने किछु खरिदैत छलहुँ। घडी, चश्मा, बैलून आ तरह-तरह के खिलौना। जहन ओही सँ कने पैघ भेलहुँ तँ चूड़ी-बाला, कान मू’का, अलता तँ केश मे लगबैयबला तरह-तरह के सामान चाप, हेअर बेंड.. नहिं जानि कतेक खरीददारी करैत छलहुँ।
घड़ी कोन खरीदैत छलहुँ से सूनू पाठक लोकनि! नकली वला एक सँ दूय टका केर, एक दिन हम घड़ी कीनिकय अनलहुँ, कोनो भाय-बहिन खौंझाबय द्वारे बेर-बेर कहैय लागल, कतेक समय होय छौक, तहन सँ एके समय देखा रहल छौक। तँ हम खौंझा कय जोर-जोर सँ कानैय लगलहुँ। हमर मामा एलाह आ कहैत छथि जे कानैय कियैक छेँ, कहीं हमर घडी़ अछि मर्दक बेटा जे बाजैया से बजिते रहत। फेर हम अपन मामा के बात सुनि चूप भेलहुँ। ओकरा बाद फेर जाय दुर्गास्थान राति आठ बजे आरती बेरा मे, फेर घर आबी भोजन-भात कय, राति मे पटिया-बोरा लय नाच देखय जाइत छलहुँ। पहिने मनोरंजन केर यैह सब साधन रहैक। आर कुर्सी नहि लागल रहैत छलैक।
एक दिन आठ आना मे फूकना माँ सँँ खरीदबेलौंह, बाटे मे फूटि गेल, मोन बड उदास भय गेल। बाट मे तँ माँ नहि किछु कहलक मुदा आंगन आबि कहलक जे मना तँ केने छलियौक जे नहि ले फूकना, एहि सँ नीक एतेक पाय केर किछु खाय वला समान लय ले, फूटि गेलौक ने तुरंते। कनिकबो काल टीकलौह? तँ हमर मामा कहैय छथिन्ह, कियैक डाँटैय छिहीन, एकर नामे छैक फूकना तँ फूटतैह नहि, से फूटि गेलैक। एनाही बहुत रास यादगार पल अछि। हम लिखैत-लिखैत अपन बाल्यावस्था मे पहुँचि गेल छलहुँ आर मात्रीक सेहो घूमि एलौंह। जों पढैत काल पाठक लोकनि अहाँ सब अपन बाल्यावस्था मे पँहुच जायब तँ जरूर बतायब। पहिने जुड़ल-आँटल घर मे सेहो टका केर कमी रहैत छलैक। आ रैहतो छलैक तँ लोक बड सम्हैरकय खर्च करैत छल।


text:
अररिया बाढ़ि : दर्दनाक रुपे भेल छल माँ-बेटिक मौत, 80 हजार घूस देला पर भेटल मुआवजा
अररिया। 12 जनवरी। मिथिलांचल मे कहबि अछि 'बाढ़िक तबाही सरकारी कर्मि आओर सलाल सभक लेल कोनो उत्सव सँ कम नहि होयत अछि।' अररिया बाढ़ि मे बहला सँ माँ - बेटिक मौतक घटना केँ 4 मास बादो पीड़ित परिवार मुआवजा लेल दर-दरक ठोकर खा रहल अछि। सभसँ बड़का गप ई अछि कि एक मृतक केर परिजन 4 लाख टाकाक मुआवजा केर एवज मे अररिया सीओ अशोक कुमार सिंह पर घुस लेबाक गंभीर आरोप लगेना अछि।
मृतक जहां आरा केँ परिजन मेहरून निशां कहलनि कि मुआवजाक चक्कर मे अररिया सीओ कार्यालय केँ आजाद क' 20 हजार टाका आओर अररिया सीओ क' 60 हजार टाका भुगतान करबाक बाद मुआवजा नसीब भेल। हालांकि एहि बाबत जखन अररिया सीओ अशोक कुमार सिंह सँ बात करबाक प्रयास कायल गेल तेँ हुंकार मोबाइल लगातार स्विच ऑफ आबैत छल। एहि संबंध मे अररिया जिला आपदा पदाधिकारी शंभू कुमार कहलनि कि एहि तरहक कोनो शिकायत हुनका नहि भेटल अछि। शिकायत भेटला पर कार्रवाई जरूर कायल जायत।
दरअसल, अररिया प्रखंडक बेलवा पंचायतक जहां आरा आओर शाइक रेज़ा केर मौत ओहि समय भेल छल जखन बाढ़ि सँ बचबाक लेल ओ दुनू अप्पन शहर आबे चाहैत छली। एहि दौरान पुल आओर पुलसँ जुड़ल सड़क बाढ़ि मे बही गेल जहिक कारण सँ जहां आरा आओर हुनकर बच्चा केँ मौत भ' गेल छल। एहि हादसा केँ वीडियो राष्ट्रीय स्तर पर वायरल भेल छल। ई घटना बाढिक दौरान 13 अगस्तक अछि। आब पीड़ितक परिजन सभकेँ एक मौतक मुआवजा तेँ भेटल मुदा, ऐहिक लेल सेहो दाम चुकबे पड़ल। ओतहि बच्चा केँ मौतक बात सँ प्रशासन लगातार इनकार क' रहल अछि।
मृतक केँ पिता मोहम्मद नसीम कहलनि कि खुदक गप ई जे बच्चा केँ मौतक सर्टिफिकेट बनेबाक अछि मुदा बाबू सभ मानबाक लेल तैयार नहि छथि। ओतहि एक स्थानीय नाम नहि लिखबाक शर्त पर कहलनि कि हालात एहेन अछि कि हर सरकारी टेबुल पर प्रसाद चढेबाक बादे कुनु काज होयत अछि। अपने केँ बता दी कि बाढ़ि सँ अररिया मे तबाही मचल छल। अगबे अररिया मे बाढ़ि सँ 100 से बेसी लोगक मौत भेल छल। कैको एखनो लापता अछि। वायरल भेल वीडियो मे साफ अछि कि माँ - बेटी संगे बाढ़ि मे बहल छल मुदा प्रशासन मानबाक लेल तैयार नहि अछि।


text:
पटना। जनता दल(यू) क राज्य परिषद मुख्यमंत्री नीतीश कुमार कए सबटा सांगठनिक आ राजनीतिक निर्णय लेबा लेल अधिकृत करि देलक। महिला आरक्षण विधेयक पर पार्टी मे चलि रहल मतभेद क बीच भेल इ निर्णय एक प्रकार स राष्ट्रीय अध्यक्ष शरद यादव कए अहम फैसला लेबा स दूर रखबाक प्रयास अछि। बैठक कए संबोधित करैत नीतीश कुमार देश मे लोकसभा चुनाव क भविष्यवाणी करि देलथि। ओ कहला जे राज्य मे विधानसभा चुनाव क गप भ रहल अछि, मुदा दिल्ली मे जे परिस्थिति अछि ओहि स लगैत अछि जेना देश मे लोकसभा लेल सेहो हमरा सब कए तैयार रहबाक चाही।
मुख्यमंत्री कहला जे पार्टी क अंदर मतभेद इ दर्शा रहल अछि जे दल क भीतर जीवन अछि। सब अपन मत राखि सकैत अछि। कोई अपन विचार पार्टीक ऊपर नहि थोपी सकैत अछि। एकटा लोकतांत्रिक पार्टी क इ सबस पैघ गुण अछि। जदयू एकर प्रमाण अछि, एकर अलावा आओर कोनो गप पार्टी मे नहि अछि। ‘लेट अस एग्री टू डिसएग्रीÓ।
ओ कहला जे राज्य मे चुनाव अछि। हम अपन काज करि देलहुं अछि। जनता तैयार अछि। आब अहां सब पर निर्भर करैत अछि जे केतबा फसल काटैत छी। ओ पार्टी नेता स कहजा जे आब जे कोनो शिकायत अछि ओकरा बर्दाश्त करू आ एकजुट भ कए संग्राम क लेल तैयार भ जाउ। पार्टी कए एहि गप क संतोष अछि जे पार्टीजनक छवि बहुत नीक अछि। हमरा सब पर इ आरोप कियो नहि लगा सकैत जे काज करबा मे अक्षम छी। बिहार कए विपरीत परिस्थिति स निकालबाक काज हमसब केलहूं अछि। बिहार क नाम ऊंच भेल अछि, बदनाम नहि केेलहूं अछि। बड़का भैया उल्टा-पुल्टा काज मे बाझल रहैत छलाह।
प्रदेश अध्यक्ष क अध्यक्षता मे पार्टी क राज्य परिषद क भारतीय नृत्य कला मंदिर मे आयोजित विस्तारित बैठक मे वरिष्ठ नेता रामबिहारी सिंह द्वारा तीनटा प्रस्ताव पेश कैल गेल। एहि मे स एकटा नव प्रदेश अध्यक्ष क मनोनयन क अनुमोदन स सेहो संबंधित छल । एकर अलावा राज्य कए विशेष राज्य क दर्जा दिएबाकलेल प्रस्ताव पेश भेल। प्रदेश अध्यक्ष बैठक मे उपस्थित लोक क इस गप पर सहमति देलथि जे मुख्यमंत्री नीतीश कुमार कए सबटा सांगठनिक आ राजनीतिक फैसला लेबा लेल अधिकृत करि देल जाए। चौधरी एहि अवसर पर कार्यकर्ता कए भरोस दिएलथि जे हुनकर सम्मान मे पार्टी कोनो कमी नहि राखत। संगहि मुख्यमंत्री आ मंत्री कए एहि गपक गारंटी देलथि जे कोनो कार्यकर्ता हुनका स कोनो गलत काज लेल नहि कहत।


text:
मुख्यमंत्री केर आगमन ल'के जिला प्रशासन द्वारा युद्ध स्तर पर तैयारी कायल जे रहल अछि। जिलाक आलाधिकारी एहि महादलित बस्ती केर चक्कर लगा लगा रहल छथि आओर महादलित बस्ती क' चमकेबा मे लागल छथि।
अपने क' बता दी कि किछु दिन पहिने धरी एहिठामक लोग सड़क नहि देखना छल, आब चकाचक सड़क बनाओल जे रहल अछि। स्वच्छ पेयजलापूर्ति लेल जलमीनार, नलक लेल पाइपलाइन, जैविक खेतीक लेल वर्मी कम्पोस्ट यूनिट, पशु सेड सहित शौचालय केर युद्ध स्तर पर निर्माण कराओल जे रहल अछि।
महादलित बस्ती के लोग सभ कहलनि कि पहिने एहि गाम क' देखनिहार कियो नहि छल, नहिये कियो अधिकारी गरीब सभक सुध लेबाक लेल आबैत छल। मुदा एहि वार्ड मे नीतीश कुमार केर अयबाक सूचना केँ बाद सँ दिन-राति अधिकारी सभक जमावड़ा लागल अछि। ओतहि, नीतीश कुमार केर आगमन सँ महादलित बस्तीक लोग अपना क' गरीब, रहबाक लेल घर नहि, भोजन लेल अनाजक मोहताज बतबैत सरकार सँ उम्मीद लगेना बैसल अछि।


text:
नई दिल्ली। बिजली खपत क मामला मे पूरा बिहार आइ हरियाणाक एकटा शहर गुडग़ांव स पाछु अछि। बिहार कए अन्हार दूर करबा मे सार्वजनिक क्षेत्र क प्रमुख एनटीपीसी क योगदान उल्लेखनीय रहल अछि आ आगू सेहो इ कंपनी पूर्वी राज्य सब मे बनि रहल अपन नव बिजलीघर स बिहार कए 2,960 मेगावाट अतिरिक्त बिजली दैत। आइ बिहार बिजली क लेल एनटीपीसी पर निर्भर अछि। फिलहाल राज्य कए देश क सबस पैघ बिजली उत्पादक कंपनी स महज 1,309 मेगावाट बिजली भेट रहल अछि।
बिजली मंत्रालय क सूत्र क कहब अछि जे अगिला पांच साल मे पूर्वी राज्यसब मे एनटीपीसी क 9टा परियोजना तैयार भ जाएत। एहि मे स बिहार कए 2,960 मेगावाट बिजली भेटत। एहि परियोजना मे बाढ़ क पहिल आ दोसर चरण, दारलीपली, गजमारा, तालचर स्टेज तीन, फरक्का स्टेज तीन, रेलवे नबीनगर, नबीनगर आ एमटीपीएस क दोसर चरण शामिल अछि।
एहि परियोजना क कुल क्षमता 14,890 मेगावाट अछि। एहि मे स बिहार कए 2,960 मेगावाट बिजली भेटत। एहि बारे मे विस्तार स जानकारी दैत सूत्र कहला जे नबीनगर परियोजना क कुल क्षमता 1,980 मेगावाट अछि। एहि मे बिहार कए 1,374 मेगावाट बिजली भेटत। एहि बारे मे आवंटन पत्र पहिने बिजली मंत्रालय जारी करि चुकल अछि।


text:
आभा झा।
हमर आदर्श नारी छैथ द्रौपदी। जखन जखन भारतीय संस्कृति के इतिहास में नारी के अपमान,प्रतिशोध,तिरस्कार,शोषण के संगे-संग हुनकर सम्मान के दु विरोधी भावक चर्चा हैत,तखन तखन द्रौपदी खे उल्लेख अवश्य हेतेन।
द्रौपदी के चरित्र एक ऐहेन दुर्भाग्य शालिनी नारी के चरित्र अछि जकर जीवन में सुख कम,दुख बैसी समायल छलेन। हुनका भगवान श्रीकृष्ण जेहन अलौकिक अवतारी सखा के संग भेटलेन यैह हुनकर जीवनक परम सौभाग्य छलेन,जे पग-पग पर द्रौपदी के सम्मानक रक्षा केलखिन।
द्रौपदी पांचाल देश के राजा द्रुपद के पुत्री छली,तैं हुनका द्रौपदी आर पांचाली सेहो कहल जाईत छेलेन। यज्ञ के फल के रूप में द्रौपदी के जन्म भेलेन। हुनका याज्ञसेनी सेहो कहल जाइत छैन। द्रौपदी के सब सं पैघ त्याग छलेन कि ओ पांचो भाई के पत्नी बनली। द्रौपदी के जीवन के किछ समय त सुख में बीतलेन फेर कौरव के कपट आर छल के सामना कर पड़लेन। दुर्भाग्य के ऐहेन मारि पड़लेन कि जुआ में पाण्डव राज्य सं ल सब किछ गंवा बैसला। कौरव भरल सभा में द्रौपदी के अपमानित केलेन। द्रौपदी के जखन निर्वस्त्र कैल जाइत छलेन तखन श्रीकृष्ण हुनकर रक्षा केलखिन।
द्रौपदी निसंदेह बहुत कुशाग्र बुद्धि के छली। द्रौपदी समस्त प्रताड़ित नारी के प्रतिनिधित्व करैत छैथ। द्रौपदी अपन अधिकारक लड़ाई के प्रतीक छैथ। द्रौपदी के खुजल केश हुनकर अपमान के प्रतिशोध के दृढ़ करैत छैन। द्रौपदी आत्मविश्वासी आर साहसी स्त्री छली,जिनका पता छेलेन कि जयद्रथ या कीचक अगर हुनकर अपमान करथिन त ओ अपन जीवन सं हाथ धो बैसता,आर यैह भेल। द्रौपदी स्त्री के पीड़ा के बुझैत छली। यैह कारण छल कि जखन समस्त पाण्डव पांचाली के अपमान के बदला जयद्रथ लेल युधिष्ठिर सं मृत्युदण्ड मांगै छल,तखन द्रौपदी अपन ननैद दुशाला के सुहागक रक्षा करैत हुनका अभय देलखिन। अपन क्रोध के बल पर द्रौपदी युधिष्ठिर द्वारा खोयल राज्य,समस्त पति के शस्त्र,हुनकर सम्मान सेहो प्राप्त करै छैथ।
अही महान त्यागमयी,बलिदानी तथा पतिपरायण नारी द्रौपदी अपन कर्तव्य कर्म के ईमानदारी स पालन करैत पग-पग पर पति के संग देली। ओ खाली दोसर लेल जीयैत छली। कृष्ण आर द्रौपदी के संबंध एक आदर्श सखा सखी जेकां बनल रहलेन। द्रौपदी हुनका पर बहुत विस्वास करैत छली आर हुनके सलाह पर चलैत छली। कृष्ण हुनकर हर संकट में सहायक करैत छलखिन।
नारी के सबस पैघ अस्त्र अछि त्याग।
पुरुष खाली शरीर पर विजय पाबैन छैथ
मुदा स्त्री मोन पर विजय पाबै छैथ।
समस्त नारी के महिला दिवस के शुभकामना ।
आभा झा 🙏


text:
१७ मई २०२१ – मैथिली जिन्दाबाद!!
मैथिली भाषाक साहित्य आ एकर इतिहास सुदृढ आ सम्पन्न रहितो वर्तमान पीढी धरि अबैत-अबैत एकर पठनीयता पर बड पैघ संकट अछि। विद्यालय, महाविद्यालय आ उच्च शिक्षा धरि मैथिली स्थापित रहितो कतेक लोकक पसीन या प्राथमिकता मे मैथिली अध्ययन पड़ैत अछि ताहि पर सेहो दुविधाजनक स्थिति कहय-सुनय लेल भेटि जाइत अछि। जखन कि मैथिली पढाई केर महत्व उच्च किसिमक सरकारी नौकरी (सेवा आयोग केर परीक्षा, विद्यालय शिक्षक, महाविद्यालय प्राध्यापक, अनुवादक) आदिक संग कतेको तरहक निजी संस्थान मे सेहो एकर काफी महत्व अछि। स्वरोजगारक क्षेत्र मे त एतेक पैघ मैदान खाली अछि जे जेकरा जतेक मोन हो से ओतेक दौड़ लगाकय अपना सुस्थापित आ प्रतिष्ठित बना सकैत अछि। तथापि मैथिली साहित्यक पठनीयता सँ नैराश्यताक भाव चिन्ताजनक अछि। मैथिलीभाषी जनमानस मे स्वत्व प्रति एहेन विकर्षण आबयवला किछु दशक बाद मिथिला केँ श्रुति इतिहास मे धकेलि सकैत अछि, एहेन आशंका उपस्थित भऽ रहल अछि। मंचीय प्रस्तुति आ आम उत्सव सब मे साहित्यक पुरोधा एक विद्यापति टा केँ बेसी देखल-सुनल जाइत छन्हि, ताहि सँ सेहो कतेको लोकक मोन मे ई दुविधा होइत छन्हि जे बाकी सृजनकर्ताक परिचिति आखिर आम जनमानस मे कियैक नहि बनल। यैह सब सन्दर्भ पर फेसबुक केर ‘दहेज मुक्त मिथिला’ नाम्ना समूह पर एकटा छोट सर्वे कयल गेल। विदित हो जे एहि समूह पर काफी जानल-मानल विद्वान्-विदुषी लोकनि उपलब्ध छथि। जिनका अपने गुमाने चूर होयबाक अभिमान छन्हि ओ सब विरले कहियो सक्रिय होइत छथिन, मुदा जनसामान्य केर नीक सक्रियता देखल जाइछ आर विमर्शक स्तर सेहो काफी उच्च आ समय-सान्दर्भिक रहैत अछि। तेँ, एक सजग-जागरूक फेसबुक समूह पर एहि तरहक सर्वे सँ मैथिलीक पठनीयता पर एकटा समीक्षात्मक अवस्था बनल से कहि सकैत छी। एखन धरि लगभग २०० गोटे अपन विचार रखलनि अछि आर बहुत रास मैथिली साहित्यकार सभक नाम, हुनक कृतित्व आदिक नीक व्योरा आबि सकल अछि। एहि पर आधारित एक गोट वेबिनार सेहो काल्हि राति ९ बजे सँ ११ बजेक समय मे आयोजित भेल जाहि मे विदुषी रेखा झा, अखिलेश कुमार मिश्र, राकेश कुमार झा ‘रसिक’, ईशनाथ झा, अजित आजाद एवं नवीन झा जेहेन जानल-मानल लेखक-विद्वान् व शिक्षाविद् लोकनि अपन विचार रखलनि। आउ, सीधे देखी जे एहि सर्वे मे किनकर कि विचार आयल अछिः
मैथिलीक कोन लेखक केँ अहाँ मोन पाड़ैत छियनि? आ कि मैथिली पढनहिये नहि छी? सर्वे मे सहभागिता दी, अनुरोध!!
241Karuna Jha, Kislay Krishna and 239 others
Maithili padhne he nai chhi
हास्य कवि में जय प्रकाश चौधरी जनक,मैथिली गीता मैथिली पुत्र प्रदीप के , हरिमोहन झा के बाबा क संस्कार
राजनीति कटाक्ष में बैद्यनाथ मिश्र यात्री(बाबा नागार्जुन) और रामधारी सिंह दिनकर
ख्ट्टर काका के दही चुरा चीनी,
सच कहूं त हम मैथिली पढ़ने ही नै छी बस बजैय छी
kanyadaan….ego hath tutta kursi padhne chhi yad nai aai lekhak k nam…ego aar kahani bhagirath baba bla padne chhi… Jai me jinde bap k sb beta ganga me dubki lgwa K mair dai chhaith aa khub dhum dham S bhoj karai chhaith
Maithili padhnaihe nai chchii
श्रीमान मैथिली गद्य या पद्य के किच्छ PDF होयत् त साझा करू।
दिनकर, नागार्जुन, आ १ टा प्रसिद्ध लेखक छैथ हुनक नाम याद नै आईब रहल अई। हूनक कथा सब , महारानीक रहस्य, भोल बाबाक गप्प, आदि पढ़ने छी।
हरिमोहन झा डॉक्टर सुभद्र झा
सर ज्यादा त नै मुदा किछु लेखक के किछु किताब पढने छि हम जेना:- हरिमोहन झा जी के , भोला झा, जनार्दन झा, सभहक किछु रचना पढने छि….
Class 12th me Mathili padhne chi….
२ टा पाठ अखैन तक हमरा याद अछि – हरिमोहन झा जी के रचित एक टा कथा छै “बाबाक संस्कार” एक टा आर कविता छै तंत्रनाथ झा जी के रचित “मुसरी झा”।
Maithli padhne nai chhi bajai chhi
पंडित श्री सीताराम झा , श्री बैद्यनाथ मिश्र, कवि कोकिल विद्यापति ई तिनू गोटे केर रचना। आधुनिक कवि आओर साहित्यकार लोकेन के विषय में नहि जानत छी।
‘Anhar se Ejot Me Aau’ aur ‘Shree Natvar leela Mahakavya’ :Shree Maithili Putra Pradeep
हम त ग्रैजुएशन तक 250 अंक के मैथिली विषय स पढ़ने छी। मैथिली स STET सेहो पास केलौ मुदा हाई स्कूल सबमें सीट खाली रही गेल आ बहाली नै भेल।
स्कूल कॉलेज के लेखक कवि सबके अतिरिक्त हमरा हरिमोहन झा जी के लिखल कन्यादान बड्डे प्रभावित केलक।
DrPratibha Smriti humro kanyadan bad nik lageya
Anisha Jha Pranaymya Devta???
Khattar kaka k tarang,bhafaiet chahak jingi,chanda jhak Ramayani,saptparna,Anubhav,vidyapati pada wali ,fakeni etc
काशी कान्त मिश्र (मधुप) , हरिमोहन झा
Pandit Sri Harimohan Jha.
हरिमोहन झा, यात्री जी, मधुपजी, सुभद्र बाबू,उपेन्द्र ठाकुर, ललित जी, और बहुत साहित्यकार, और कवि लोकैन छैठ,
मैथिली के सबसे बेसि लेखक के हम हरीमोहन झा के मोन पारै छियनि ।ओकर बाद प्रो ,सुमन जी ,कान्चीनाथ झा किरण जी ।प्रो, तन्रनाथ झा प्रो , रमानाथ झा ,जैय कान्त मिश्रा ,बैदेही के सम्पादक कृष्ण कान्त मिश्रा ,प्रो,शैलेन्द्र झा ,यात्री जी,मधुप जी ,मयानन्द मिश्र ,राजकमल चौधरी ,सेफालिका वर्मा ,आशा मिश्रा , राजनाथ मिश्रा ,आर अनेकों लेखक के कथा कविता लेख सब मैथलि के पढ़ने छि । मिथिला मिहिर से लय के अनेकों पत्रीका सब पढ़ने छि आर पढ़ैत छि ।
Kanyadan ,aur Khattar kakka
Pt Harimohan Jha… hmr shuddh Maithili k gyaan k srot chhaith e lekhak. Ehan sahaj lekhni je padhi k man maho maho bha jaai
हरि मोहन झा ,काशी कान्त मिश्र मधुप,और कांची नाथ झा किरण
चन्दा झा ( चन्द्रनाथ झा) हमर प्रिय लेखक अछि।
Chandranath Mishra Amar Jee,
Harimohan Jha ji k graduate putohu
हम हभागा मैथिली नाइ पढ्लू केकर नाम लैब
विद्यापति,चंदा झा ,काशीकांत मिश्र मधुप,हरिमोहन झा, बैधनाथ मिश्र यात्री ,सुधांशु शेखर चौधरी।
यात्री जी,राजकमल चौधरी,शैलेंद्र मोहन झा, हरिमोहन झा ,किरण जी औरों लेखक के पढ़ने छी।
हम श्री हरिमोहन झा जी के लेखन शैली के बहुत ज्यादा प्रसंशक छी।और वेह शैली के झलक समूह के एडमिन श्रीमान् चौधरी जी के लेख सब में देखायत अछि।कुछेक विद्यापति जी के रचना भी पढ़ने छी।और जयचंद्र जी पघारी स छथि हुनकर पोस्ट सब भी बहुत नीक लगैया —-
मैथिली क प्रो हरिमोहन झाक विवाह ,द्विरागमन,पढने छी,हुनका अतिरिक्त पं उमेश मिश्र, जनार्दन झा,राजकमल चौधरी,चंदा झाक, मैथिली रामायण , वैद्यनाथ मिश्र,भोला झा, सुरेन्द्र झा,भोला लाल दास ,तंत्रनाथ झा ,,और बहुत लेखक छैथ ,आब याद नै आबि रहल छैथ ,हमर बीए ,एम ए मैं मैथिली विषय छल ,आब बहुत बिसरि गेल छी , मिथिला मिहिर भी पढैत छलहु , मिथिला क्षर प्रवीण भी छी , मैथिली स बहुत लगाव रहल सब दिन
One and only Prof Hari mohan Jha
हरिमोहन झा, यात्री जी, सुरेन्द्र झा सुमन, राजकमल चौधरी,चन्द्रनाथ झा, विद्यापति, रामदेव झा आदि प्रमुख लेखक छइथ, मुदा कतेको कथा जेकर मैथिली अनुवाद भेल अछि से हो सब पढ़ने छी। किछु इतिहासकार के सेहो पढ़ने छी।
डाक्टर भीमनाथ झाक कविता धूरी (कोइलख)
एकबेर गाम स भागि क गेल रहथि तखन के ई रचना छी | ओकर किछु पंक्ति -…
हमरा हेतु माँक जी क्षण -क्षण
हम्मर सुधिक वर्षा में अन्न –
Hari mohan Jha vidhayapati ocar badharimohan jha sab pahine bich me Dhananjay Jha budhinath jha bart man me sabita jha mathilani likhate chieth aa Prafulla lolakhiyan hindi kalpana jha Hindi likhae chieth suvpravat
vidyapati hamar priya kavi chhath sangahi vartman paristhitk mulyankan baidhnath mishra yatri g dwara awisraniy rahat sangahi Bhim babu ke seho ham bad pasand karayit chhi. hinka sab ke sath aneko kavi o sahitykar hamra priy chhath chahe o ashok mehta hetah ya bhim babu narayan jha e sab Darbhanga ke aan ban o saan chhaith
Baidyanath Mishra ‘yatri’
हम पढ़ने छी हरिमोहन झा के ओर पढ़ने छी मुदा नाम याद नइ अइछ।
स्कुल मे मैथिली पढने छलहु। SLCमे १०० मे ८५ नम्बर आयल छल।
Hari Mohan jha, Bhim nath jha, Madhupji,yatriji,
Harimohan Jha, नागार्जुन, विद्यापति, चंदा jha,
Mashup ji. Chanda Jha harimohan jha
Dr. Budhinath Mishra ke रचना seho chhain मैथिली me
हरिमोहन झाक” खट्टर ककाक तरंग”,सुभेन्दु शेखर केँ”ओकरो कहियौ पाँखि हेतै” संगे नौवीं कझा सँ मैथिली पढ़ैत एलौं तऽ बहुत लेखक लेखिका के रचना सब पढ़ने छी।
Maithili sharan gupt, surendra jha suman etyadi
Deepak Chaudhary मैथिली शरण गुप्तक कोन मैथिली रचना पढने छी अहाँ?
हरिमोहन झा हमर सबसे प्रिय छठी।आरो यात्री जी, तंत्रनाथ झा,राजकमल ौधरी आदि।
Acharya DrGopal Krishna Jha
Ham t maithili me bahut kahani padhne chhi Jena ki – naika banijara.hath tuta kursi graduate putauh aur prem chandra k upnyas
हमरा हर समय मोन परैति छैथि, श्री प्रभास चौधरी जी, …।
हम आई.ए बी .ए में मैथिली विषय लऽ कऽ पढ़ल छी ।
बचपन स बहुत रास मैथिली खिस्सा सब पढ़ने छी । कविता सब रटने रही ।नानाजी आनि कऽ दैत छलखिन्ह ।हमर बाबुजी रचना सभ आब प्रकाशित भऽ रहल अछि
दिनकर, नागार्जुन, फणीश्वरनाथ रेणु, विद्यापति, के रचना बहुत निक ये।
Maithili se lagav nai chhal pahine…tai nai padhalaun… yatri pariwar ke rahito..Lekin jahiya se ham sakhi bahinapa se juralun…pyar umarait aichh…akhan ham distance se Maithili me pg ka rahal chhi…Baba ke upnyas me… Paro padhalaun nik lagal. Akhan du chair din pahine kanyadan uprant duragaman Harmohan jha ke padhalaun.. bad nik lagal…akhan hunake ham pranamay devata padhab. Aiab man vichalit bha rahal aichh ki kiya nai padhalaun…Han Chandana dutt didi ke..Ganga sanan seho padhalaun jahi me chhot chhot kata aichh…magar jamin se jural aicch…ar ham padhab ta kahab
हरिमोहन झा,चंदा झा,तंत्रनाथ झा, राजकमल चौधरी ,आरो लेखक कवि के लेख कविता पढ़ने छी नाम याद नै अई। मैथिली साहित्य सं लगाव अई । मिथिलाक्षर प्रवीण छी।
विद्यापति जी आ हरि मोहन झा
हरिमोहन झा, लीली रे, प्रभास कुमार चौधरी, कविश्वर चंदा झा, गोविन्द झा, सुरेन्द्र झा सुमन, आ सर्वोपरि विद्दपति
आहाँ के आगुक महामारी नै दिखा रहल अछि, जे ओहि पर किछु लिखवाक चेष्टा करब
शशि कुमार साहु हे भगवान! महामारी देखब आ ओहि पर लिखब त भैर दिन टीवी खोलने रहू आ आजतक, एबीपी, जी न्यूज, एहि सब पर लटकल न रहू। कतय घर भेल अहाँक यौ?
Harmohan jha ke Kanyadan..dil ke chhubait aichh
Kaushal Jha Ekdum sahi jawab. Bar paigh Darshnik evam tatwavetta chhalaah
हाय! व्रजकिशोर वर्मा मणिपद्म जी बिसारि देल गेलाह? हमरा ओ मोन पड़ै छथि। हुनकर नैका बनिजारा, अनंगकुसुमा आ कण्ठहार।कोब्रागर्ल, कनकी, अर्द्धनारीश्वर, लोरिक विजय, लवहरि-कुशहरि, राय रणपाल, आदिम गुलाम (उपन्यास) ई सभ रचना मैथिलीक धरोहर बनल रहत।
हरिमोहं न झा, किरण जी, मधुप जी, भीम भाई, गोपेश जी, प्रवाशी जी, नाटक का र् मे esh नाथ झा, अक्कूजी, महेंद्र मंगलिया, रविंद्र नाथ ठाकुर, समालोचक मे डॉ जय कांत मिश्र, डॉ श्री श जी सहित वर त् मान काल मे विनोदजी, बिभूति आनंद अहन् लेखक छथि जे रचना से पाठक के सुख दैत् छथि, नवतु रिया मे डॉ प्रमोद कुमार, डॉ राम कुमार
Dr. Harimohan Jha, Kvishwar Chanda Jha, Baidya Nath Mishra” Yatri”……..
Harimohan jha Priya Lekhak
[Ham te sabse besi maithili Pravin Narayan Choudhary bhaizi aa Kislay Krishna bhai saheb ke post se paidh ke sikhlu ye .
स्व. ब्रज किशोर वर्मा मणिपद्म, प्रभास कुमार चौधरी हमर प्रिये लेखक कथाकार छलाह ओना राजकमल जी, व्यास जी सभहक रचना सेहो मनगर
कविवर विद्यापति हरिमोहन झा चंदा झा
Hum sab s besi Pravin Narayan Choudhury sr ke post padhe chhi jahi s bahut kich sikhe ke mauka bhtet aachhi
Vidyapati ji..aa damodar ji ke geet gabai chi hm ..ekhno yad karait chi.
Vedyapati, Hari Mohan jha ,Chanda jha,sure dar jha Suman,Chandranath Mishra Amar
Narayan jee jha, Rahua sangram
Harimohan Jha….Aa Vidyapati
हम हरिमोहन झाजीक पुजारी छी हुनकर कथा कहानी उपन्यास के बडड रुचि सँ एखनो पढिकय आनंद उठबैत छी
हरिमोहन झा, श्रीमति लिली रे, वैद्यनाथ मिश्र यात्री आ मधुप जी
हरिमोहन झा ,मायाकांत मिश्र, डॉ० महेन्द्र झा , रविन्द्रनाथ ठाकुर याद आबै य ऽ ।
Pravin Narayan Choudhary ji, Namaskar! humar janm Delhi me bhel. Laalan paalan sang schooling seho Delhiye me bhel aichh. Gaam occasionally jai chhi, – jena muran, upnayan aur humar byah ber me gaam jelaun aa ekhne (March me) beta k muran seho ka ka elaun han.
Maithili bhasha nai padhne chhi lekin seekhe k abhilasha aichh.
Sachin Kumar Mishra जरूर। अपन भाषाक साहित्य पढब त ओहि सँ आत्मसम्मान आ यश-प्रतिष्ठा व कृति आदि करय मे बेस सुविधा होयत।
Dr Harimohan jha and kavishwar chanda jha
विद्यापति,हरिमोहन झा,प्रभास कुमार चौधरी,
श्री रघुनंदन दास ; श्री चंदा झा ;श्री यात्री;श्री परमेश्वर झा; श्री ग्रीयर्शन; श्री हरिमोहन झा; श्री मधुप ————श्री स्वयंप्रभाजी।
Vidhyapati. Harimohan jha chanda Jha
हरिमोहनझा,श्रीमति लिली रेनागार्जुन
मैथिली लेखक चन्द्रनाथ झा,रामधारी सिंह दिनकर, विद्यापति,विद्यानाथ झा bidit,परमेश्वर झा, पं बालकृष्ण मिश्रा ओरो बहुत गोटे के रचना कहानी पढ़ने छी
मैथिली लेखक में हम हरिमोहन झा के याद रखबनि।
पंचोभ ग्रामीण निवासी श्याम चन्द्र झा के कथा संग्रह उदय आओर अस्त, प्रोफेसर हरिमोहन झा के कन्यादान,खटर काका क तरंग, बैकुंठ झा के बुझनुक, दुःख हरण झा के नेहा , रवीन्द्र नाथ ठाकुर के पंच कन्या । पत्रिका – मिथिला मिहिर, मिथिला दूत। रजनी कान्त झा , बेंगलुरु। उदय आओर अस्त के हिन्दी में अनुवाद कैलैन।
श्रद्धेय हरिमोहन झा, राजकमल चौधरी, मायानंद मिश्र, डाॅ महेन्द्र झा, मनोरंजन झा, प्रभास चन्द्र चौधरी, बैद्यनाथ मिश्र यात्री, डाॅ विभूति आनंद, ललित,डाॅ शेफालिका वर्मा, लीली रे,ज्योत्सना आनंद, महाकवि विद्यापति, चन्दा झा, मार्कण्डेय प्रवासी, डाॅ सुभाष चन्द्र झा सहित अन्यान्य
Baidya Nath Mishra Yatri jee seho yatharth vadi kavi aa lekhak chhalah
हमरा हरिमोहन झा के कथा कहानी बहुत नीक लगय य।
हरीमोहन झा ।चूड़ा दही चीनी । खट्टर काका गेरेज्यूट पुतोह।ओ हमर बाबा लगैत छलाह । कुमार बाजीतपुर ।
Bhuwaneshwari Kumari वाह, नमन! हरिमोहन बाबू अपन रचनाधर्मिता सँ बहुतो लोकक प्रिय बनि आइ अमर लेखक बनि गेल छथि। एहि मे कोनो सन्देह नहि। सम्भव हो त आजुक वेबिनार मे अपने सेहो जुड़ी। किछु हुनकर स्मृति सब शेयर करी। राति नौ बजे। ऊपर लिंक देल अछि।
मैथिली लेखक में हरिमोहन झा
विद्यापति, हरिमोहन झा, चंदा झा वाचस्पति मिश्र, कालीकान्त झा और बहुत के पढ़ने छी
मैथिली पुत्र प्रदीप जी के। छोटी सुकुमारी सिया नामि नामि केशिया…. जगदम्ब अहिं अबलंब हमर……
हरिमोहन झा, श्री अजीत मिश्र,स्व.कुमुदनाथ झा इत्यादि के
Prabhu Narayan jha Pradeep
मणिपद्म, यात्री,ललित, सूची बड्ड पैघ भ जायत जँ ज्योतिश्वर, विद्यापति, चंदा झा सँ शुरू करब । नामे नै एक दू टा रचनाक संग मंगने रहितहु तँ आर नीक छल ।
Neelmadhav Chaudhary आदरणीय भाईसाहब केँ प्रणाम। आजुक लाइव में 9 बजे ऊपर देल गेल लिंक सँ जुड़ब त बहुतो केँ लाभ आ प्रेरणा भेटत।
Mhakbi bidiyapthi, surendar jha suman,. Kbi kokil chanda jha baidhnath mishr yatri. Kishwar Chanda jha ham Lalit narayan maithila biswbidiyslya. Sa 1990to 1992 maithli bivag sa pratham shreni utran vel chi
Hmra lag akhnu 100-125 kabi aa hunk rcnak kichu aains yad achi
पढने त बड छी मुदा लेखक सबहक नाम ध्यान नै।हां वीरेंद्र झा,हरिमोहन झा क बहुत कृति पढनै छी।
श्री सुरेन्द्र झा “सुमन “,श्री जगदीश प्रसाद मण्डल।
यात्री जी, हरिमोहन झा जी, डॉ अमरनाथ झा जी, पण्डित सुभद्र झा जी, छेदी झा द्विजवर जी, डॉ सुभाष चंद्र यादव जी, डॉ मायानंद मिश्र जी, राजकमल जी ,चंद्रा झा जी, सर गंगानाथ झा जी आदि
मैथिली साहित्य संसार आब एतेक व्यापक आ विपुल अछि जे ई वस्तुनिष्ठ प्रश्नोत्तरीमे समेटल नहि जा सकैए !
हम स्वयं पढ़ैत छी, आ कोनो एक-दू गोटै नहि पचासो सँ बेसी नाम मन पड़ैत अछि ……!
सूची तऽ बहुत पैघ अछि तथापि विद्यापति, श्री हरिमोहन बाबू, चंदा झा, यात्री जी आओरो विख्यात नामक सङ्ग चन्द्रभानु सिंह जी के शकुन्तला बहुत प्रभावित केलक।
Ajay Jha चन्द्रभानु सिंह केर एक छोट संग्रह नाम विस्मृत भ गेल, जाहि में मधुकर पड़ल दुलेब कोयलिया घुलल घामल बोल छौ, कि कहियौ गे करिकी तोहर बाजब बड़ अनमोल छौ, ई छल, से संग्रह लय 1983 में हुनकर दर्शन भेल छल।
Pravin Narayan Choudhary जी स्वर भारती, स्वदेश भारती आ राष्ट्र भारती शकुन्तलाक अतिरिक्त हुनकर रचना छनि।
विद्यापति, हरिमोहन झा आ अमरनाथ झा
चूडा दही चीनी हरि मोहन झा
किछु समय पहिले, हरिमोहन झा जी के रचना पढ़लौ।
नमोनारायण , खट्टर काका हरी मोहन झा ! हम और हमर पापा दूनू गोटा फैन छी हिनकर पापा के किताब टाइम बांट के पढैत रही दिन में हम रात में पापा
हम हरिमोहन झा जी के एकटा हिन्दी रचना खटृर काका पढ़ले छि। मैथिली साहित्य स अनभिज्ञ छि। किया कि हम भोजपुरी बाजब वाला छि। मुदा अहि समूह स शुरुआत स जुड़ल छी।
ललका पाग – स्वर्गीय राजकमल चौधरी
Bidhyapati jee ke bare me kani sun ne xi but maithili padhale nai xi
हरि मोहन झा विद्यापति सुरेन्दर झा सुमन भपाईत चाहक जिनगी सारा परक तुलसी ईबतहा संसार
ओह्ह बहुत दुखक बात हम नहि छी पर्हने मुदा मिथिला मैथिल प्रति बहुत लगाव अछी


text:
मधुबनी। 20 मार्च। [मिहिर कुमार झा] योगी आदित्यनाथ केर असली नाम अजय सिंह अछि। अजय सिंह केर जन्म 5 जून 1972 के उत्तराखंड के एक छोट सनक गाम मे भेल छलैन्ह। योगी आदित्यनाथ गढ़वाल विश्विद्यालय से गणित मे बीएससी केलैन्ह। ओ गोरखपुर के प्रसिद्ध गोरखनाथ मंदिरक महंत छथि। आदित्यनाथ गोरखनाथ मंदिर के पूर्व महंत अवैद्यनाथ केर उत्तराधिकारी छथि। योगी आदित्यनाथ हिंदू युवा वाहिनी केर संस्थापक सेहो छथि, जे एक हिन्दू युवा सभक सामाजिक, सांस्कृतिक आओर राष्ट्रवादी समूह अछि। योगी आदित्यनाथ 1998 सँ लगातार गोरखपुर क्षेत्रक प्रतिनिधित्व क' रहल छथि। योगी यूपी बीजेपी के बड़का चेहरा मानल जायत छथि। 2014 मे पांचम बेर योगी सांसद बनला।
योगी आदित्यनाथ के राजनीति दौर : हुनकर गुरु अवैद्यनाथ 1998 मे राजनीति सँ संन्यास लेलैन्ह आओर योगी आदित्यनाथ के अपन उत्तराधिकारी घोषित केलैन्ह। एतहि सँ योगी आदित्यनाथ केर राजनीतिक पारी शुरू भेल। 1998 मे गोरखपुर सँ 12हम लोकसभा के चुनाव जीत योगी आदित्यनाथ जखन संसद पहुंचला तेँ ओ सभसँ कम उम्र के सांसद छला, योगी आदित्यनाथ 26 बरखक उम्र मे पहिल बेर सांसद बनला। आगा योगी आदित्यनाथ हिंदू युवा वाहिनी केर गठन केलैन्ह आओर धर्म परिवर्तन के खिलाफ मुहिम शुरू कएलनि।
कट्टर हिंदुत्व केर राह पर चलैत ओ कैको बेर विवादित बयान देलनि। योगी सदिखन विवाद मे बनल रहला, मुदा हुनक ताकत लगातार बढ़ैत रहल। 2007 मे गोरखपुर मे भेल दंगा मे योगी आदित्यनाथ क' मुख्य आरोपी बनाओल गेल, हुनकर गिरफ्तारी भेल आओर हुनका ऊपर कैको अपराधिक मुकदमा सेहो दर्ज कराओल गेल। कैल्ह उवे कट्टर हिन्दूवादी नेता केर छवि बला आदित्यनाथ योगी उत्तर प्रदेश के 21सम मुख्यमंत्री के रूप मे कमान सम्हारलैन्ह।


text:
साँचीक स्तुप
साँची भारतक मध्य प्रदेश राज्यक रायसेन जिलामे बेतवा नदीक तट अवस्थित एक छोट गाउँ छी । ई भोपाल सँ ४६ किमी पूर्वोत्तरमे, तथा बेसनगर आ विदिशा सँ १० किमी के दूरी पर मध्य-प्रदेशक मध्य भागमे स्थित अछि । एतेक बहुतेक बौद्ध स्मारक अछि, जे तेसर शताब्दी ईशा पूर्व सँ बारहम् शताब्दीक बीचक कालक छी ।[१] साँची रायसेन जिलाक एक नगर पञ्चायत छी । साँचीक महान मुख्य स्तूप, मूलतः सम्राट अशोक महान तेसर शताब्दी, ईशा पूर्वमे बनवेनाए छल । एकर केन्द्रमे एक अर्धगोलाकार ईंट निर्मित ढाँचा छल, जहिमे भगवान बुद्धके कुछ अवशेष रखल गेल छल । एकर शिखर पर स्मारकक देल गेल ऊंच सम्मानक प्रतीक रूपी एक छत्र छल ।[२].
इतिहास[सम्पादन करी]
सम्बन्धित तस्वीर[सम्पादन करी]
सन्दर्भ सामाग्रीसभ[सम्पादन करी]
- ↑ Buddhist Art Frontline Magazine May 13–26, 1989
- ↑ दहेजिया, विद्या (१९९७). ईण्डियन आर्ट. फैदों: लंदन. ISBN 0-7148-3496-3.


text:
‘पीयर गुलाब छल’, उपन्यासमे नारी चित्रणAuthor(s):
डाॅ. गीता कुमारीAbstract:
जीवकान्त मैथिली साहित्यक एकटा चिरपरिचित नाम थिक जे खास शैलीक कारणे चिन्हल जाइत छथि। ओना ओ अपनाकें कवि मानैत रहलाह, मुदा हुनक कलम कथो पर चलल आ उपन्यासो पर। जखन जे हिनक प्रकाशित भेलनि, तखन से हिनका लोक मानैत गेलनि। जीवकान्त कविताक अतिरिक्त कथा, उपन्यास ओ बालसाहित्य प्रचूरमात्रामे लिखलनि आ सभ क्षेत्रमे समान रूपसँ यश प्रतिष्ठा अर्जित कयलनि।Pages: 73-74 | Views: 462 | Downloads: 115Download Full Article: Click Here
How to cite this article:
डाॅ. गीता कुमारी. ‘पीयर गुलाब छल’, उपन्यासमे नारी चित्रण. Int J Adv Acad Stud 2020;2(1):73-74.


text: जानकारी के मुताबिक़ जहि यात्री सभ के लुटल गेल ओहि में बेसी यात्री भागलपुर आर पटना के छलाह। अपराधी द्वारा सभ यात्री सँ नगदी आर मोबाइल फोन लूटल गेल अछि। अपराधी सब बाढ़ स्टेशन पर ट्रेन म' घुसल आर ट्रेन के रफतार पकैरते लूटपाट करब सुरु क' देलक। लुटेरा सभ एक-एक यात्री केर तलासी ल' ट्रेन के जंजीर खींच फरार भ' गेलाह। एहि सम्बन्ध म' फतुहा जीआरपी लग मामला दर्ज कराओल गेल अछि। जीआरपी द्वारा कहल गेल जे अपराधियों के जलदे पकैर लेल जायत। एहि घटना के बाद साहेबगंज इंटरसिटी सँ सफर करनिहाह लोक सभ म' डर उत्पन भ' गेल छैन्ह।


text:
राजद केर सदस्य सभकेँ जवाब देबाक लेल ठाढ़ भेल उपमुख्यमंत्री सुशील कुमार मोदी कहलनि कि भ्रष्टाचार आओर घोटाला केर दोषी सभ अगर पाताल मे नुकाओल रहता तैयो हम हुनका सभके हेर निकालब आओर हुनका सभके कठोर सँ कठोर सजा दिऐब। दोषी जे भी हेता, किनको बचेबाक सवाल नहि उठैत अछि।
एहि पर तेजस्वी यादव कहलनि कि घोटाला तेँ रोज उजागर भ' रहल अछि, कोन तरहक कार्रवाई भ' रहल अछि? सरकार कहैत अछि कि विकास क' अब डबल इंजन लैग गेल अछि आब विकास तेजी सँ होयत। तेँ अहि बताऊ डबल इंजन विकासक लेल लागल अछि वा घोटाला लेल? विपक्ष दिस सँ कानून-व्यवस्था ल'के सदन मे कार्यस्थगन प्रस्ताव लायल गेल जाहिके अमान्य क' देल गेल। जदयू केँ श्याम रजक आ पथ निर्माण मंत्री नंदकिशोर यादव कहलनि कि राजद क' ई अधिकार नहि अछि कि ओ ऐही मुद्दा पर गप करत।
पथ निर्माण मंत्री नंदकिशोर यादव कहलनि कि राजद द्वारा कानून-व्यवस्था पर सवाल उठायब हास्यास्पद अछि। राजद अप्पन शासनकाल मे बिहार क' तबाह-बर्बाद करी अपराधी सभक राज बना देने छल। श्याम रजक कहलनि कि बिहारक जनता आय जतेक सुरक्षित महसूस करैत अछि, ओतेक पहिने कहियो नहि करैत छल। दस-पंद्रह बरख पहिने जे स्थिति छल, ओहेन आय नहि अछि। परिस्थिति बदैल गेल अछि। एकाध छोट छीन घटना होयत अछि, ऐहिके टारल नहि जे सकैत अछि। जिनका सभके पेट मे मोचार दैत छैन्ह ओ सभ पहिने अप्पन - अप्पन गिरेबान मे झांकी के देखैत।


text:
विह्वलक मैथिली तांका संग्रह ‘व्योमक ओहि पार’ सार्वजनिक
काठमाडौं
नेपाल पत्रकार महासंघक पूर्वअध्यक्ष धर्मेन्द्र झाक नवीन मैथिली कृति ‘व्योमक ओहि पार’ सार्वजनिक भेल अछि। पत्रकार झा मैथिली साहित्यमे धर्मेन्द्र विह्वलक नामसँ स्थापित छथि ।
सोमदिन काठमाडौंमे आयोजित एक कार्यक्रमकबीच मैथिलीक पहिल तांका संग्रह ‘व्योमक ओहि पार’ सार्वजनिक भेल छैक।
नेपाल पत्रकार महासंघक अध्यक्ष विपुल पोखरेल, वरिष्ठ पत्रकारद्वय तारानाथ दाहाल आ बबिता बस्नेत, साहित्यकार विजेता चौधरी, प्रकाशक दामोदर दवाडी संयुक्तरूपेँ झाक तांका संग्रह सार्वजनिक कएलन्हि।
विह्वल द्वारा लिखलगेल ११२ टा तांका संग्रह ‘व्योमक ओहि पार’ क प्रकाशन नेपालवाणी मिडिया ग्रुप प्रालि कएने अछि।
मैथिली तथा नेपाली भाषामे विभिन्न कृति लिख चुकल झा मैथिली भाषामे पहिलबेर तांका संग्रह प्रकाशनक प्रयास कएने बतओलन्हि।
पत्रकारिकताक संगहि मैथिली आ नेपाली साहित्यमे निरन्तर कलम चलबैत आबि रहल झाक एहिसँ पहिने मैथिलीमे रस्ता तकैत जिनगी (कविता संग्रह), एक सृष्टि एक कविता (दीर्घ कविता), एक समयक बात (हाइकु संग्रह) आ धुवाँएल आकृतिसभ (छौक संग्रह) प्रकाशित भऽ चुकल अछि।
तहिना गोनुझाकक कथाहरू, कौशलका परिहास, भ्रमरका उत्कृष्ट नाटकहरू, नेपाली मिथक कोष, नेपालीय मैथिली छापा पत्रकारिताको इतिहासलगायतका नेपाली कृतिसभ सेहो प्रकाशित अछि।


text:
दरभंगा, मिथिला मिरर: किछु दशक पहिने बिरौल अनुमंडल मे पूर्व रेल मंत्री ललित नारायण मिश्र द्वारा कायल गेल सराहनीय काज के आगू बढ़ाबैत दरभंगा के वर्तमान सांसद कीर्ति आजाद बृहस्पति दिन दरभंगा जंक्शन पर रेलवे अधिकारीक संग बैसक कय बहुतो योजनाक समीक्षा केलनि। अहि क्रम मे सांसद लोहना रोड-मुक्तापुर भाया घनश्यामपुर-गौड़ा बौराम-बिरौल-बहेड़ी नव रेल लाइनक पहिल फेजक सर्वे पर अधिकारी संग चर्चा केलनि।
बताओल जा रहल अछि जे, रेल खंडक पहिल फेजक सर्वे पूर्ण भय गेल अछि आ रेलवे विभाग के भेजल जा चुकल अछि। अधिक आबादी हेबाक कारण रेलखंडक चैड़ाई, स्टेशनक तथा हॉल्टक निर्माण आदि पर ओ अभियंता निर्माण कृपाल सिंह सं विशेष ध्यान रखबाक बात कहलनि।
लोहना रोड स पाली घनश्यामपुर, गौड़ा-बौराम होईत बिरौल स बहेड़ी, मुक्तापुर तक बनय बला अहि लाइनक भविष्य के देखैत सांसद छोट सं छोट बिन्दुक ध्यान रखबाक बात कहलनि। सांसद कहलनि जे, हमर अथक प्रयास सन रेल मंत्री अहि परियोजना के स्वीकृति देलनि अछि।
अहि के संग-संग दरभंगा-समस्तीपुर रेलखंडक दोहरीकरण योजना प्रगति पर सेहो सांसद डीआरएम सुधांशु शर्मा तथा मुख्य अभियंता स विस्तृत चर्चा केलनि। सांसद आजाद कहलनि जे, दोहरीकरण कार्यक लेल सरकार स 591 करोड़क रुपैयाक स्वीकृति भेट गेल अछि। ताहि दुआरे कार्य मे विलंब नहि हेबाक चाही आ दू वर्षक भीतर दोहरीकरणक कार्य पूरा हेबाक चाही।


text: पटना । इ टाइपराइटर राज्य क बनावटी उपहास स उबरि रहल बिहार क नव उछाल अछि। राज्य सरकार नौकरी क लेल आनलाइन एप्लीकेशन ल रहल अछि। समाज कल्याण विभाग महिला पर्यवेक्षिका क 3034 पद पर नियुक्ति कए आनलाइन केलक अछि। धड़ाधड़ आवेदन आबि रहल अछि। शासन, नव प्रयोग क कामयाबी स उत्साहित अछि। एकरा दोसर विभाग मे सेहो आजमाउल जा सकैत अछि। समाज कल्याण विभाग क प्रधान सचिव विजय कुमार वर्मा क मुताबिक आवेदन मंगबाक परंपरागत व्यवस्था (डाक, काउंटर पर जमा करब) स जुड़ल ढेर शिकायत छल। फार्म भेटब, नहि भेटब अलग समस्या। एतबा धरि कहि देल जाइत छल जे विभाग क स्तर स आवेदन गायब करि देल गेल। डाक विभाग सेहो बदनाम होइत छल। नव पारदर्शी व्यवस्था (आनलाइन एप्लीकेशन) एहि प्रकारक तमाम बदनामी क गुंजाइश कए मारि देलक अछि। आब घर बैसल महिला पर्यवेक्षिका पद क आवेदक भरल जा रहल अछि। डाक या दोसर माध्यम स आयल आवेदन स्वीकार नहि कैल जा रहल अछि। सूत्र क अनुसार फिलहाल महिला पर्यवेक्षिका क 3034 पद रिक्त अछि। एहि स्थिति लेल आंगनबाड़ी केंद्र स जुड़ल शिकायत क मूल मे अछि। बाल विकास परियोजना पदाधिकारी (सीडीपीओ) पर गोलमाल करबाक आरोप लगैत रहल अछि। महिला पर्यवेक्षिका क नियुक्ति क मंशा कमोबेश एहि प्रकारक गड़बड़ी कए रोकब अछि। 544 प्रखंड मे पर्यवेक्षिका क कुल 3288 पद स्वीकृत अछि। मुदा सिर्फ 254 पर्यवेक्षिका कार्यरत छथि। इ नियुक्ति अनुबंध (कांट्रैक्ट) क आधार पर हेबाक अछि।


text:
पटना। शहर मे सड़क, नाला, पार्क आ घाट क निर्माण क गति आ रफ्तार पकड़त। मुख्यमंत्री नगर विकास योजना क तहत सरकार करीब 150 करोड़ टका आओर देब जा रहल अछि। उपमुख्यमंत्री एहि आशय क संकेत देला अछि। पिछला साल दू किश्त मे निकाय कए दू सौ करोड़ टका देल गेल।
वित्तमंत्री क करीबी सूत्र क अनुसार चालू वित्तीय वर्ष मे डेढ़ सौ करोड़ टका सेहो जल्द रिलीज करि देल जाएत। इ टका मे स पटना कए 31.38 करोड़, मुजफ्फरपुर कए 5.91 करोड़, भागलपुर कए 7.23 करोड़, गया कए 7.60 करोड़, नालंदा कए 5.74 करोड़, भोजपुर कए 5.05 करोड़ आ नवगठित नगर निगम वाला जिला मुंगेर कए 5.47 करोड़, बेगूसराय कए 7.31 करोड़, पूर्णिया कए 4.17 करोड़ आ कटिहार कए 3.60 करोड़ टका भेटत।


text:
— कृति नारायण झा।
“चिट्ठी के तार बुझू, बुढिया बेमार बुझु। गोले बात जानि तँ उघरल भरार बुझु.. गाम चलि अएबा लए मुंह देखि जयबा लए, बुढिये के कहला पर एकरा हकार बुझु। चिट्ठी के तार बुझु, बुढ़िया बेमार बुझु…. रविन्द्र महेन्द्र के ई प्रसिद्ध गीत मिथिलाक घर-घर में गुंजैत रहैत छल जे एहि बात केर परिचायक छल जे शहर आ देहातक संचार माध्यम पहिले एकमात्र चिठ्ठी टा छल। चिठ्ठी भेजवाक तीन टा स्तर छलैक – पोस्ट कार्ड, अंतर्देशीय आ लिफाफ। पिता अपन पुत्र के, अपन माय के अथवा मित्र के चिठ्ठी पोस्ट कार्ड में लिखैत छलाह। पत्नी अपन पतिदेव के अंतर्देशीय में “पिरिये पिराननाथ सादर परनाम” लिखैत छलीह आ पैघ लोक लिफाफ केर उपयोग करैत छलाह। ओकर दाम सेहो तहिना राखल गेल छलैक। सभ सँ सस्ता पोस्टकार्ड आ सभ सँ महग लिफाफ। पहिले जमाना मे लोक अपन परिवार के अपना संग कम रखैत छलाह। अधिकतर लोकक परिवार गाममे रहैत छलैक। ओकर पाछू ई तर्क देल जाइत छलैक जे गाम मे रहि कऽ कनियाँ अपन सासु ससुर के सेवा करथिन। छुट्टी भेला पर लोक अपन गाम जाइत छलाह आ अपन परिवार संगे भेंट घांट करैत छलाह। परिवार सँ दूर रहवाक कारणे एक दोसर सँ गप्प करवाक माध्यम चिठ्ठी होइत छलैक कारण जे ओहि समय टेलीफोन आ मोबाइल केर साधन नहिं छलैक। गाम में शिक्षा के अभाव छलैक तऽ लोक सभ गाम मे पढल लिखल आदमी सँ चिठ्ठी लिखवैत छलाह। गाम में जँ कतहु तार अर्थात टेलीग्राम आबि जाइ तऽ समस्त गाम डरि जाइत छल जे कोनो खराब समाचार आयल अछि कारण पहिलुका जिनगी शांत आ स्थिर छलैक। समय केर परिवर्तन भेल गेलैक। लोक चिठ्ठी के छोङि मोबाइल पर हस्तांतरित भऽ गेलाह। आब के ओतेक दिन धरि प्रतीक्षा कऽ सकैत अछि? कलकत्ता सँ मधुबनी धरि पोस्टकार्ड अयबा में १५ दिन लागि जाइत छलैक मुदा आब सेकेण्डे सेकेण्ड में बातचीत होइत रहैत छैक। हमरा मोन अछि जे हमरा गाम मे एकटा टेलीफोन बूथ छलैक ओहिठाम पाई लऽ कऽ बातचीत होइत छलैक। टेलीफोन बूथ बला चारि पांच टा आदमी के रखैत छलाह जे साइकिल लऽ कऽ एहि टोल सँ ओहि टोल लोक के बजयवाक लेल जाइत छल जकरा लेल फोन अबैत छलैक। फोनक घंटी बजलाक पश्चात् ओम्हर सँ कहैत छलैक जे फलामा सँ बात करवाक अछि आ ओकरा १०-१५ मिनट के बाद फोन करवाक लेल कहल जाइत छलैक फेर ओकरा बजाओल जाइत छलैक आ तखन गप्प होइत छलैक। ओहि समय धरि पत्राचार केर ब्यवस्था जीबैत छलैक मुदा आब एहि ब्यवस्था के प्रचलन बहुत नगण्य भऽ गेलैक अछि। पहिले मनीआर्डर सेहो अबैत छलैक सेहो कम भऽ गेलैक अछि कारण देश डिजिटल भऽ गेलैक अछि। शहर पहिनहुं सँ विकसित छल मुदा आब हमर सभक गाम सेहो पाछू नहिं रहल अछि। आब किनको लग समय नहि छैन्ह आ प्रतीक्षा करवाक धैर्य समाप्त भऽ गेल छैन्ह जाहि कारण सँ पत्राचारक एहि साधन के बहुत क्षति भेलैक अछि। ओना एकरा हमरा लोकनि खराब नहिं मानि सकैत छी। ई सभ विकास केर परिचायक अछि। हम सभ विकास में जीवि रहल छी आ सभ स्थान पर विकास केर जय जयकार होइत छैक। जय मिथिला आ जय मैथिली 🙏🙏🙏


text:
आइटी क्षेत्र मे कार्य केनिहार रूपेशजी एक संगे कवि, व्यंग्यकार, कथाकार, आलेखक, पत्रकार तथा मैथिलीक लोकप्रिय समाद पोर्टल “मिथिमीडिया” केर संस्थापक-संपादक छथि. हुनक रचनात्मक यात्रा लगभग एक दशक पूर्वहि सं प्रारंभ भेल छल जहन ओ विभिन्न पत्र-पत्रिका लेल लिखब शुरू केलनि. साप्ताहिक झलक मिथिला केर संपादन सहित वरिष्ठ मैथिली पत्रकार श्री ताराकान्त झाक सम्पादन मे प्रकाशित होयबला मैथिली अखबार मिथिला समाद मे नियमित कॉलम लिखैत छलाह.
“एक मिसिया” रूपेशजीक पहिल कविता-संग्रह थिक. एहि संग्रह मे कुल 25 गोट कविता अछि जेकि विविध विषय-वस्तु पर केन्द्रित अछि. कविता-संग्रहक पहिल कविता वाग्देवी शारदे मां सरस्वतीक प्रति समर्पित अछि- 'कर दया मां, रहल त्योंथ कानि, मां शारदे वर दे भवानी.' महाकवि विद्यापतिक कातर चित्र प्रस्तुत क’ रूपेश जी अपन कविता 'विद्यापतिक आंखि मे नोर'क माध्यम सं मैथिलीक दुर्दशा दिस सबहक ध्यान आकृष्ट क’ रहल छथि. विद्यापति पर्व समारोह आदिक आयोजन क' लेला सं मैथिल अपन मातॄभाषाक प्रति योगदान सं बांचि नहि सकैत अछि. एहि संवादपरक कविता मे मिथिला-मैथिलीक वर्तमान पीढीक मैथिली पर एकटा आक्षेप सेहो अछि —
“आम मैथिल जाबे बुझत नहि मैथिलीक मोल,
ताबे की हेतS पीटने ढोल?
ई भेलS जे जड़ि ठूंठ आ फ़ुनगी हरियर,
मुरही कम आ घुघनी झलगर
खाली हमर गुण गेने किछु हेतS थोड़?”
आ कविक रूप मे रूपेशजीक हॄदयक व्यथा एकटा समाधान हेतु तत्पर बुझा रहल छैथ—
“कोना सुखायत विद्यापतिक आंखि केर नोर?”
रूपेशजीक कविता मे गाम-घरक बात सेहो कहल गेल अछि.
गमैया परिवेश हुनक कविताक पॄष्ठभूमि थिक.
“खेतक बड़का आरि पर “एकमात्र बाल कविता थिक जाहि मे श्रम-कर्मक महत्व कें स्पष्ट रूपें रेखांकित कएल गेल अछि. श्रमक महता बुझबैत कवि कहैत छथि—
'श्रम होइछ सर्वोपरि ढौआ सं ने कम
आबयबला संतति हेतु करैछ ओ जोगार'
आ एहि मे निष्काम योगक तत्व उजागर भेल अछि—
'चलैत रहैत छै एहिना बौआ ई समय केर चक्र,
करैत रहS सुकर्म बनि कर्मठ, हो चाहे दिन तोहर वक्र
सुकर्मक फ़ल अबस्से होइत अछि नीक
कर्म हिसाबे सभ कें भेटऐछ फ़ल सटीक'
रूपेशजीक कविता देश मे व्याप्त गरीबी, आतंकवाद, बेरोजगारी, नैतिक पतन आदिक व्याप्त अन्हार पर इजोत दS रहल अछि. “जरा रहल छी श्रद्धा दीप” अन्हार बीच दीप जरा रहल अछि. “निशाचरक अछि तांडव बढल असह्य भेल प्रहार” सं आहत कवि हॄदय व्यथित अछि. जुग-जमानाक चालि देखि विस्मित छथि. मुदा एहि सब लेल ओ सरकार कें दोषी बुझैत कहैत छथि—
'फ़ुटैछ फ़टक्का बम, तें जिनगी ने कोनो ठीक
जनता भेल बेघर, मुदा सरकारक ने डोलैछ टींक'
'जागू आब' आह्वानपरक कविता अछि जाहि मे बेरोजगारी, हिंसा, लोकतंत्रक दयनीयताक सजीव चित्रण भेल अछि. नव क्रान्तिक आह्वान करैत किछु नवजागरण संबंधी पांति सराहनीय बुझना जा रहल अछि—
मूर्ख अछि गद्दी पर बैसल / पढल लिखल बेकार अछि
सत्य अहिंसा आइ काइल/ एहि समाजसं बारल अछि
किछु एहने बात “बूथ कैपचरिंग” कविता मे सेहो कहल गेल अछि- गामक हवा अछि बिगरल/ अछि स्वार्थ जलसं सभ भीजल” । एहि कविता मे शासन व्यवस्था पर कटाक्ष करैत कहल गेल अछि- पोसब गुन्डा हम कएकटा/ उगि गेल अछि हमरो दूटा सिंग/ करब हमहूँ आब बूथ कैपचरिंग.
मैथिल समाज मे बात छकरक एकटा अदभुत वाचिक परम्परा रहल अछि. समस्याक समाधान करबाक बदला मे अपन “थुथुरलॉजी” सं चौक चौराहा पर पानक पीक युक्त सम्भाषणरत मैथिलक एहि प्रवृति पर कटाक्ष अछि रूपेशजीक कविता 'नहि बदलत बात छकरला सं'. मिथिलाक समाज पर अपन व्यंग्यात्मक शैलीक प्रयोग करैत कहैत छथि- “ई थेथर समाज एहने रहत सदैव,/नहि बदलत बात छकरला सं”. एहि कविता मे किछु मार्मिकताक तत्व सेहो देखल जा सकैत अछि जहन ओ कहैत छथि- “मिथिला दहाइत रहत सदैव,/ बेंगक मूत सं”.
सामाजिक विद्रूपता आ अनाचार कें मिथिला सं बाहिर करबाक लेल “ क्रान्तिक पुकार” कए रहल छथि, कवि समस्त लोक कें सम्बोधित करैत कहैत छथि—
दूर करू मिलि कंटक असंख्य,/ चाही क्रान्ति आब ने मंतव्य”
आत्मपरक कविता 'जिनगी-वसंत' नव स्फ़ूर्ति, नव सोच, नव ऊर्जा, आत्म विश्वास सं भरल कविता थिक. प्राकृतिक सौन्दर्यक मनोरम चित्र प्रस्तुत करैत मानवताक रक्षाक वास्ते सुन्नर जीवन-दर्शनक बात राखल गेल अछि. प्रगतिशीलताक सोच कें नव आयाम दैत एक आदर्श समाजवादक तत्व कें बड्ड गहीरता आ सौम्यता सं रेखांकित कएल गेल अछि. एहि कविताक किछु पांति पाठक मन सहसा उर्जा ओ उल्लास सं भरि दैत अछि-“तनमन मे अछि भरल ऊर्जा विपुल / बनायब नाव नहि, ठोस पुल” आ “हारब ने हिम्मति, मृत्यु पर्यन्त” बड्ड प्रेरक अछि. आ एहि प्रेरणाक संग नव आशाक सनेस द' जाइत छथि- 'हिम्मत अछि एकदिन पायब लक्ष्य/ चहुंदिक रहत संघर्षक साक्ष्य.'
काव्य संग्रहक सब सं छोट छिन मुदा सबसं बेसी प्रभावी कविता “एक मिसिया”, जाहि नाम पर काव्य संग्रहक नाम देल गेल अछि, जन समस्याक समाधानक स्वर मुखरित भेल अछि. एक मिसिया सं आत्मसंतुष्टिक बाट पर चलैत सम्यक जीनगी जीबाक प्रेरणा सं ओतप्रोत अछि.
“प्रचंड ताप सं लहरैत धरती कें चाही
बरखाक शीतल बुन्न एक मिसिया
------------------------------------
मायक हेतु असीम आनंद सृजित करैछ
नेनाक हुलास ओ मुसकी एक मिसिया
रूपेशजीक कविता मे गरीबी, आतंकवाद, राजनीति, बेरोजगारी, अनीति, क्षद्मरूपता, बेइमानी, हिंसा, लोकतंत्रक बर्तमान दयनीय स्थिति, दहेज प्रथा, प्रेम प्रकृति, चुनावी ठग, अभाव, विवशता, दहेज समस्या, देश प्रेम, देशक चिन्ता, भ्रष्टाचार, अनाचार, जन समस्याक समाधानक तत्व परिपूर्ण अछि. कवि रूपेश व्यंग्यवाण चलाबय मे बड्ड माहिर बुझना जायत छथि. युगीन परिवेश मे व्याप्त समस्त तत्वक सटीक आ सम्यक समायोजन भेल अछि. हुनक पहिल काव्य संग्रह “एक मिसिया” मे. कुल मिलाक', एहि संग्रहक सब कविता पठनीय अछि, जीवन, समाज, दर्शन, संस्कृति कें बुझबाक समस्त आयाम-व्यायामक सुन्नर सीढी ठार कएल गेल अछि.
हमरा बुझने, “एक मिसिया “मिथिला आ मैथिलक समकालीन परिस्थिति ओ मनोस्थिति बुझबाक वास्ते काव्यानुरागी पाठक लोकनिक लेल मीलक पाथर साबित होयत. रूपेशजी कें अनेकानेक बधाइ ओ शुभकामना.
पोथी : एक मिसिया (कविता)
रचनाकार : रूपेश त्योंथ
प्रकाशक : मिथिमीडिया पब्लिकेशन्स (2013)
मोल : 20 टाका मात्र
समीक्षा: भास्करानंद झा भास्कर
पोथी : एक मिसिया (कविता)
रचनाकार : रूपेश त्योंथ
प्रकाशक : मिथिमीडिया पब्लिकेशन्स (2013)
मोल : 20 टाका मात्र
समीक्षा: भास्करानंद झा भास्कर


text:
कोनो पत्रकार लेल नरसंहार क बाद ओहि इलाका क यात्रा खास होइत अछि। इ तखन आओर खास भ जाइत अछि जखन ओ इलाका ओकर अपन गाम होई। बिहार क कोरासी क आसपास क लोक क बदलल जिनगी पर युवा पत्रकार अमरेंद्र कुमार क समाद लेल लिखल गेल खास रिपोर्टाज
तारीख 27 फरवरी, समय साढ़े छह बजे, स्थान सबलबीघा (हमर गाम)।
हम आई दिल्ली स पटना होइत अपन घर पहुंचलहु अछि। माइ आधा घंटा स राति क भोजन खेबा लेल हाक लगा रहल अछि। दिल्ली मे राति करीब दू बजे खेबाकआदत कए त्याग कए आखिरकार हम तैयार भ जाइत छी। एहि बीच माइ क इशारा पर छोटकी बहिन मुख्य गेट मे ताला लगेबा लेल चलि गेल। माजरा हमर बुझबा मे आबि गेल। माइ हमरा घर स बाहर जेबा स रोकबा लेल इ सब करि रहल छल। आधा घंटा मे लउट एबाक वादा करबाक बाद आखिरकार माइ मानि गेल। अपन सामर्थ स बेसी अनहार उठाने सुनसान गली अपने गाम मे हमरा अनचिन्हार सन लागि रहल छल। कुत्ता क भूकबाक अलावा कोनो आवाज कोनो कात स नहि आबि रहल छल। हमर गला इ गप नहि उतरि रहल छल जे आखिर गाम पहिने स बेसी डराइल किया अछि। जखनकि हम इ जनैत छी जे हमर गाम ओहि कोरासी स महज एक कोस क दूरी पर अछि, जतय पांच दिन पहिने एमसीसी क सदस्य हमला करि पूरा गाम कए तबाह करि देने छलाह। दर्जन भरि लोक मारल गेल आ दर्जन भरि कए ओ अपना संग ल गेलथि। एहि घटना क बाद स कोरासी क संग-संग 11टा गाम क शांति भंग भ गेल अछि। सांझ होइते लोक अपन घर मे दुबकबा लेल मजबूर भ गेल अछि। होलिका दहन क एक दिन पूर्व गाम क इ सन्नाटा हमरा बिहार मे कानून आ व्यवस्था क हालात पर फेर स सोचबा लेल विवश करि देलक। पिछला साल तक होली क एक सप्ताह पहिने स ढोल-झाल लकए राति भरि गामक लोक काली मंदिर मे जागरण करैत छल। एकरा लेल कोई न कोई माला उठबैत छल ( एकर मतलब अछि चाय-बिस्कुट, तंबाकू-बीड़ी क व्यवस्था करब), मुदा एहि बेर त सांझे राति पर भारी देखा रहल अछि। देर राति तक खुलल रहैत छल रोहिणी वाली भौजी क घर क गेट, मुदा आइ बंद भ चुकल अछि। प्रदीप भइया क घर क दरवाजा सेहो बंद अछि। हम आवाज दैत छी, त भीतर स तिरो काका (त्रिपुरारी काका) क उत्तर भेटल – भोजन करि रहल छी, जा घर जाकए सुइत जा। आगू बिभाष क घर क दरवाजा खटखटेलहुं। बिभाष दरवाजा खोललक। बैसबाक संगहि काकी कहली- जा अपन घर जा। जमाना आब ओ नहि रहलह। हमरा याद आइज हम 11 बजे राति तक एहि ठाम बैसल रहैत छलहुं आ कियो हमरा स इ नहि कहैत छल जे राति बहुत भ गेल आब घर जाउ। हम पांच मिनट मे ओहि ठाम स निकलि गेलहुं। इ देखिकए राहत भेटल जे बंटी क दुकान खुलल छल। कहियो एहि ठाम हम सब बैठकी करैत रही । समाज कए बदलि देबाकसपना देखिनिहार क एहि ठाम भीड़ रहैत छल। मुदा आइ बंटी असगर अछि। हमरा देखलक , त बाजल- एहि होली मे बाहर स गाम अबनिहार लगैत अछि अहां असगर छी, ताहि लेल एतबा राति कए घूमि रहल छी। हमर नजरि घड़ी पर गेल, देखलहुं राति पौने आठ बाजल छल। इ ओ समय छी जखन हमसब बंटी क दुकान पर जमा होइत रही। एकटा खैनी क पाउच उठबैत हम बंटी स गाम मे आएल एहि बदलाव क संबंध मे जेना पूछलहुं, ओ एकटा लंबा सांस लैत कहलक-छह बजे क बाद आब कियो नहि दुकान पर अबैत अछि। डर बैस गेल छैक । ककरो स नहि डरनिहार आदमी सेहो आब कोठलीक कोन मे दुबकिकए सूतैत अछि। हम निराश भकए घर लौट अबैत छी। देखैत छी दरवाजा क बाहर हाथ मे टॉर्च लेने चिंतित मुद्रा मे बाबूजी टहलि रहल छथि। माइ बिछान पर बैसल छथि आ बहिन अंदर-बाहर करि रहल अछि। हमरा देखैत देरी तीनू कए सुकून भेटल। हम सीधा माइ क लग मे जा बैसलहुं आओर माहौल कए बेहतर बनेबा लेल गपशप शुरू केलहुं । हम माहौल कए बेहतर करबा क प्रयास मे दिल्ली क सच्च, झूठ कहानी सुनेबाक क्रम जारी रखने रही, जेकरा सुनिकए माइ आ बहिन त ठहाका लगा रहल छल, मुदा बाबूजी कए त जेना किछु सुनाई नहि द रहल छल। हुनका पर हमर गपक कोनो असर नहि भेल। फेर हम माइ कए बुझेबाक कोशिश मे लागि गेलहुं जे एमसीसी कए हमर गाम स कोन दुश्मनी छैक जे हम सब डरी। फेर भला ओ हमरा नुकसान किया करताह। माइ-बाबूजी खामोशी स हमरा दिस देखए लगलाह, मानू हमर विचार मे दिल्ली क प्रभाव तलाश रहल होइथि। बहिन कहलक जे पिताजी घटना क दिन स एखनधरि राति मे सूइत नहि सकलाह अछि। ओहि राति हम पिताजी क बगल मे सूति गेलहुं। हमरा नींद कखन आबि गेल पता नहि, मुदा अचानक स पिताजीक आवाज नींद तोडि़ देलक। देखैत छी पिताजी नींद मे भागो-भागो चिचिया रहल छथि। हम हुनका जगबैत छी। ओ कांपि रहल छलाह। शरीर पसीना स तर-बतर छल। आवाज सुनिकए माइ आ बहिन सेहो जागि गेल छल आ दौडि़कए हमर कोठली मे आबि गेल छल। हमर नजरि घड़ी पर पड़ैत अछि। 12 बाजल छल। इ ओ समय अछि जखन हम दिल्ली मे दफ्तर स घर लौटैत छी। पिछला एक सप्ताह स बिताउल अन्य राति क जेकां आइ सेहो पिताजी सूइत नहि सकलाह। मुदा भोर हेबा स पहिने हमर आंखि लागि गेल। नींद भोरे नौ बजे खुलल।
शहरीपन ओढऩे दहशत बदलि देलक देहातक होली
माइ आ बहिन पकवान बनेबा मे जुटल छलीह। आइ अगजा (होलिकादहन) छै। हम जागि दतवन लेलहुं आ चौक दिस निकल गेलहुं। अफवाह अलग-अलग। तरीका अलग-अलग। हर गली क कोने पर एकटा चौपाल लागल अछि। हम सुनैत जा रहल छी। राति मे माओवादी क 200 लोक गाम स भकए गुजरल। कोई कहैत- 50 लोक गाम कए घूिम-घूमिकए देखि रहल छल। कोई किछु त कोई किछु। जेतबा मुंह ओतबे गप। हम सुनैत रहलहुं। एहन मे किछु लोक सरकार कए कोइस रहल छल, तो किछु पुलिसिया तंत्र कए। कहैत छथि- पहिने स सूूचना भेटक बावजूद भागि गले छल पुलिसक जवान। सरकार तमाशा देखैत रहल। हमहंू बिना कोनो प्रतिकार कए सुनैत रहलहुं। सांझखन हमर पैघ भाई जे दरभंगा मे रहैत छथि ओ पहुंचलाह। सब होलिकादहन क बाट ताकि रहल छल। एहि बेर त 10 बजे राति तक क शुभ समय पंडित जी कहने छथि गए, मुदा सब कए जल्दी पड़ल छल। सात बजे चलि देलक टोली। बाट मे गाम स बाहर सड़क पर लोक क नजर जाइत अछि। सचेत भ उठैत अछि। हमर नजरि सेहो ठहरि जाइत अछि। तेज चलैत कईटा गाड़ी कतारबद्ध भकए गाम कए क्रास करि रहल छल । हम बुझि जाइत छी। इ गाड़ी त लछुआड़ जा रहल अछि। ओहि ठाम जैनधर्म क विशाल मंदिर अछि। राज्य मे पर्यटक क आवाजाही बढ़ी गेल अछि। आब खूब लोक एहि ठाम अबैत अछि। मुदा चौराहा पर अफवाह। पुलिस क गाड़ी छल। जरूर ओतहि (कोरासी) जा रहल छल। खैर जेना-तेना होलिकादहन करि साढ़े आठ बजे घर आबि जाइत छी। हां, एकटा गप खास रहल एहि बेर चौराहा पर बेसी लोक नहि जमा भेल, अधिकतर लोक अपन घरक छत पर स होलिका कए जरैत देखलक। राति मे इ सोचैत-सोचैत नींद भ गेल जे आखिर दहशतक मे डूबल समाज लेल होली केहन पर्व भ गेल।
आइ होली छी। बाहर जोर-जोर से ढोल बाजि रहल अछि। बच्चा एक-दोसरा कए धूल मे लपेट रहल अछि। हम सेहो शामिल भ जाइत छी। धूरखेल (जे राति मे होलिका दहनक राख स खेलाइल जाइत अछि) से शुरू भेल होली धीरे-धीरे थाल आ फेर रंग क आनंद तक पहुंच गेल। मुदा आ रौनक ओ उल्लास नहि भेटल। किछु लोक त रंग स दूर रहलथि किछु लोक अपन आंगन तक सिमटल रहलथि। बाहर गली मे सेहो धड़-पकड़ नहि, कोनो लड़ाई नहि । सब अनुशासित । जे किशोर बुरा न मानो होली है कहिकए ककरो रंग देबा स नहि चुकैत छल, ओ एहि बेर मुंह देखि कए रंग फेंकैत छल। आश्चर्यजनक। एतबा बदलि गेल होलीक अर्थ। पिछला साल मिंटू क घर होली क टोली जुटल छल। किछु लोक ढोल-झाल क संग बिरज मे आज होरी गाबि रहल छल। बाहर किशोर आ युवा क टोली हंगामा मचा रहल छल। खूब मस्ती। राकेश, विक्की, बिट्ट, प्रवीण, रोशन, राहुल, चंदन, बंटी, सोनू राहगीर कए रंग लगा रहल छलथि। बिना जाति, धर्म आ गाम पूछने। ककरो नहि छोड़ल गेल छल। इदरीस भाई स लकए बगल क गाम क श्यामसुंदर तक कए रंग लगा देल गेल छल। लड़ाई-झगड़ा क कोनो परवाह नहि। मुदा एहि बेर बुजुर्ग बाहर ठार छथि जे बच्चा ककरो स मारिपीट न करि लए। एहि बेर सबकिछु बदल गेल अछि। मने मन सोचै लगलहुं इ अनुशासन, इ चिंता, इ बदलाव, हमर पुरान परंपरा कए खत्म त नहि करि रहल अछि। शहरीपन ओढऩे दहशत हमरा अपना स अलग त नहि करि रहल अछि। की सचमुच लोक बदलि रहल अछि, गाम बदलि रहल अछि आओर बदलि गेल अछि होली क ओ हुड़दंग। या फेर इ ओ बदलाव छी, जे दिल्ली मे बैसकए हम नहि देखि पाबि रहल छी। अखबार आ टीवी पर बिहार क बदलैत छवि क बारे मे जे सुनलहुं ओ अगर एहन देखा रहल अछि, त आखिर इ बदलाव केकरा नीक लागत…..
सरकार कए नीक कहूं या अधलाह
होली क अगिला दिन हमरा सिकंदरा जेबाक छल। सिकंदरा-जमुई क बीच चलैवाला बस आब हमर गाम द कए जाइत अछि। इ हमरा लेल अजीब सन खुशी क गप छल। हम सड़क पर बस क इंतजार करि रहल छलहुं, बस तय समय पर आयल। बस क सीट पर बैसैत अनायास मुंह स नीतीश सरकार क नाम वाह निकलि आयल। जखन स गाम आयल छी पहिल बेर विकास कए इतबा लग स देखि रहल छी। दिल्ली क सड़क आ हमर गामक सड़क मे आब कोनो अंतर नहि अछि। एक दम चिक्कन। हां, अंतर अछि त मात्र ट्रैफिक क। गाम क सड़क पर गाड़ी बिना रुकावट कए 100 किमी प्रति घंटा क हिसाब स चलि रहल छल, जाम क नाम नहि। सड़क नीक भेला पर घंट क सफर मिनट मे बदलि गेल अछि। सड़क बनलाह स एहि इलाका मे गाड़ीक संख्या सेहो बढ़ल अछि। सड़क क दूनू दिस बहुत नव दुकान सेहो खुलि गेल अछि। टायर पंक्चर ठीक करबा स ल कए पेप्सी-कोला तक क दुकान। पान क दुकान। किराना क दुकान। सिंघाड़ा (समोसा) क दुकान। सबटा पिछला दू-चारि साल मे खुलल अछि। नीक लागल, इ सोचि आ देखिकए जे गाम मे रोजगार करबाक माहौल आ अवसर भेट गेल अछि। बस मे बैसल लोक न पहिने जेका राजनीति आ क्रिकेट पर गन करैत भेटल आ न जातिवाद आ माओवाद क कोनो बोझ उठाने कियो देखाइल। बस सब जल्द स जल्द अपन मंजिल पर पहुंचबा लेल बेताब छल। बस क हॉर्न बजैत अछि आ स्टैंड मे जा लगैत अछि । हम घड़ी देखैत छी, सात मिनट मे सिकंदरा पहुंचल छी। हमरा लेल इ एकटा सपना क सच हेबा जोकर अछि। मुदा आगूक जाहि चीज पर हमर नजरि पड़ल ओ त सपनो मे नहि सोचल छल। सिकंदरा चौक पर सड़क क ढलाई भ चुकल अछि। हमरा स्मरण अछि पहिने एहि ठाम जांघ भरि गड्ढा होइत छल। हमरा लेल इ सेहो कम चौंका देनिहार तसवीर नहि छल जे आइ एहि बाजार मे सप्लाई क पाइन अबैत अछि, ठीक दिल्ली क जेकां। चापानल क जगह नल, वाह! बरबस मुंह स निकलि पड़ल। आगू बढि़ नल खोलि, पाइन स प्यास बुझैलहुं आ बैंक दिस विदा भेलहुं। बैंक मे उम्मीद स कई गुना बेसी भीड़ छल। मुदा लोक कतार मे छल, हम सेहो पहिल बेर एहि बैंक मे कतार मे लागि गेलहुं। हमर आगू ठार नौवीं कक्षा क छात्रा कहलक जे ओ सरकारी योजना स भेटि रहल साइकिल आ स्कूल ड्रेस क लेल बैंक मे खाता खुलेबा लेल आइल अछि। एकटा सवाल मन मे आयल। पूछबा पर जवाब सेहो भेटल। पिछड़ी जाति क कतार मे ठार एकटा अन्य छात्रा कहलथि,पहिने मुखिया-सरपंच क ड्योढ़ी पर नाक रगड़बाक बाद कोनो काज होइत छल। ड्रेस आ साइकिल क टका मे कटौती भ जाइत छल। समय स एक-दू मास बाद टका हाथ मे अबैत छल। मुदा आब एहन नहि भ सकत। माजरा बुझबा मे आबि गेल। एहि ठाम सेहो कमिशन। भ्रष्टïाचार। मुदा सरकार सचेत। ओ व्यवस्था बदलि देलक। सीधा छात्रा क खाता मे टका पहुंचत। होली क थकावट क वजह स हम कतार मे बेसी काल ठार नहि भ सकलहु आ बाहर आबि गेलहुं। पहिने जेकां कतार तोड़बा हिम्मत नहि भेल, एहि बदली व्यवस्था पर तामस सेहो नहि भेल। सच पूछू त व्यस्था नहि बदलल अछि, लोक बदलि रहल अछि। बैंक मे भीड़ बढि़ गेल अछि, मुदा काउंटर ओतबे अछि, जेतबा पहिने छल। कर्मचारी क किल्लत झेल रहल एहि बैंक क मजबूरी सेहो बुझबा मे आबि गेल। हम बिना टका निकालने बैंक स लौट एलहुं। काज नहि भेल, मुदा मन कए इ सुकून भेटल जे हमर गाम-शहर आब बदलि रहल अछि। छात्रा खुद कतार मे ठार भ कए खाता खुलवा रहल छथि। हम इ बदलाव आओर देखबा लेल आतुर रही, मुदा हमरा पटना जेबाक छल। सांझ चारि बजे। माइ हमर यात्रा कए ल कए एहि बेर किछु नहि बाजि रहल छल। आइ एक बेर फेर हम ओकर सामने दिल्ली चलबाकप्रस्ताव रखलहुं। ओ फेर वैह गप दोहरेलक। माइ कहलक- मरि जाएब दू कोठलीक मकान मे। कोई हमरा कहत- पाइन खर्च कम करू। कोनो आवाज नहि हुए। इ सब हमरा स नहि हाएत। गाम मे अपन मन क मालिक छी। कोई हुक्म चलेनिहार नहि अछि। मन लागल त घर मे नहि त गाम घूम अबैत छी। फेर ओ अजीब सन चुप भ गेल। हमर माथ पर हाथ रखैत धीरे स कहलक-बेटा देवघर मे जमीन देख ले। पसंद एला पर ल ले। दू कोठली बना दे। हमर माइ क उम्र 60 पार अछि। आइ सेहो ओकर आदत अनेरे ककरो घर जेबाक नहि अछि। मुदा आइ अपन आंगन से बाहर निकलबाक इच्छा ओकरा देवघर तक ल जाइत अछि। दू टा कोठली सही ओकरा मंजूर अछि। एक सप्ताह मे सबकिछु बदलि गेल। आइ हमरा बजबाक जरूरत नहि। हमरा पता अछि, दू कोठली मे माइ क दम घुट जाएत। सिकंदरा स पटना क यात्रा मे बस एतबा सोचैत रहलहुं। खिड़की स बाहर खेत आ मकान हमर नजरि क सामने स गुजरैत रहल। लोक क खौफ क संबंध मे हमर चिंता खत्म नहि भ रहल छल। होली क बदलल रंग, बाबूजी क राति जग्गा। माइ क गाम छोड़बाक इच्छा…। गाड़ी मे ब्रेक लागल, धक स ध्यान टूटल। खलासी क हाक भेटल- जमुई आ गया है। मोबाइल देखैत छी। एतबा जल्दी जमुई पहुंच गेलहुं। 35 मिनट लागल। आश्चर्य सेहो भेल। बस स उतरिकए ऑटो ल पहुंच गेलहुं जमुई स्टेशन। ट्रेन लेट छल। पता नहि किया दुविधा बढ़ल जा रहल अछि । पहिने सिकंदरा क बाद ऑटो रिजर्व करि गाम पहुंचैत छलहुं। समय क संग टका सेहो अलेल खर्च होइत छल। आइ गाम मे गाड़ी भेट जाइत अछि। बमुश्किल एक घंटे मे रेलवे स्टेशन पहुंच जाइत छी। हिचकौला खेबा स सेहो मुक्ति भेट गेल। टका सेहो कम खर्च होइत अछि। मुदा एक सप्ताह पहिने जे घटना घटल ओ नहि होइते त हम होली खेलक मचा ल दिल्ली लौटतहुं। विकास क गप चौराहा पर करितहुं। कोई विरोध नहि करि सकितए। सबहक सुर मिल कए कहितए – सरकार नीककाज केलक अछि। एतबा मे हमर ट्रेन आबि गेल। हम पटना क लेल विदा भ गेलहुं। मन मे तुलना करै लगैत छी। इ सरकार कए नीक कहूं या अधलाह। …..
दिल्ली एखनो दूर अछि
जेहन सुनल छल, पढ़ल छल, ओहने पटना देखबा मे भेटल। फ्लाईओवर स शहर सुंदर बनि गेल अछि। कईटा मॉल खुलि गेल अछि। पहिने चीं-पीं करैत रेंगैत गाड़ी आइ बिना हॉर्न बजेने सरपट दौडि़ रहल अछि। पटना हाईकोर्ट क सामने फुट ओवरब्रिज बनि गेल अछि। बेली रोड आब असगर नहि अछि। ओहन पटना क अधिकतर सड़क भ चुकल अछि। पहिने डर छल, अन्य सड़क क भांति कहीं बेली रोड सेहो न बनि जाए। आइ देखि कए नीक लागि रहल अछि जे अन्य सड़क बेली रोड क भांति चिकन भ गेल अछि। बिहार क राजनीति मे समानता क एहन प्रयोग दलित आ पिछड़ा क लेल सेहो हेबाक चाही। हुनका सेहो बेहतर आ ऊंच बना कए सभ्रांत आ विकसित समाज क बराबर अनबाकपहल हेबाक चाही। हमर रिक्शा बोरिंग केनाल रोड क दिस मुड़ैत अछि। एहि ठाम नाला स बदबू गायब अछि। आब नगर निगम पटना मे अछि, इ पता चलैत अछि। काज देखाइत अछि। केनाल पर खूबसूरत सन कार पार्किंग अछि। गाड़ी आब पार्किंग मे ठार होइत अछि। पहिने रोड पर रहैत छल। आब सबकिछु बदलि गेल अछि। नहि बदलल अछि त मात्र ओ मकान जतए हम पटना मे नौकरी क दौरान भाड़ा पर रहैत छलहुं। अपन पुरान विस्तर (जाहि पर आब हमर मित्र सुतैत छथि) पर एकटा नींद मारि हम दिल्ली क लेल संपूर्णक्रांति पकड़बा लेल स्टेशन निकलि गेलहुं। रिक्शा पर पटना कए निहारैत हमरा गाम क चौपाल पर भेल बहसक स्मरण आबि रहल छल। देखू केतबा नीक सड़क अछि। विभिन्न कंपनीक मोबाइल सेवा घर क कोनो कोने मे पहुंच गेल अछि। बिजली दिन मे सही मोबाइल चार्ज करबा लेल आ इन्वर्टर चार्ज करबा लेल पर्याप्त समय त भेटि रहल अछि। गाम मे सब घर मे जेनरेटर क कनेक्शन जा चुकल अछि। सांझ छह बजे स राति दस बजे तक अनहार त नहि होइत अछि। हमरा लोक क सोच बदलबाक ख्याल आएल। विकास क पहल स लोक क सोच बदलल अछि। मुदा पटना स्टेशन पर ट्रेन मे बैसैत देरी सोचैए लगलहुं । माइ की करैत होएत। कखन धरि बाबूजी जगैत रहताह। गाम स खौफ कहिया दूर होएत। आवेश मे मुठ्ठी बंधी जाइत अछि। पुलिस प्रशासन आ सरकार क खिलाफ तामस भड़कि उठैत अछि। किछु नहि केलक। बाद मे सुरक्षा दकए लोकक मन स खौफ त भगा सकैत छल। कम-स-कम रोज-रोज त उठि रहल अफवाह त खत्म करि सकैत छल। माओवादी गाम मे आए छल राति मे, पुलिस कम स कम दिन मे त अपन उपस्थिति दर्ज करा सकैत छल। ट्रेन धीरे-धीरे दिल्ली क दिस विदा भ गेल छल, ठीक ओहिना जेना बिहार धीरे-धीरे आगू बढि़ रहल अछि। अपने अपना स कहलहुं-दिल्ली एखन दूर अछि।…


text:
सेती अस्पतालके परिक्षणमे ३२ मे कोराना पुष्टि
पहुरा समाचारदाता
धनगढी, ५ कुवाँर । धनगढी उपमहानगरपालिकाके १४ जाने सहित सेती प्रादेशिक अस्पतालमे करल कोरोना परिक्षणमे थप ३२ जनहनमे संक्रमण पुष्टि हुइल बा ।
पाछेक २४ घण्टामे सेती प्रादेशिक अस्पतालके प्रयोगशालामे करल ३ सय ८ जनहनके स्वाव परिक्षणमे धनगढीके १४ सहित कैलालीके २६, बैतडीके १ ओ कञ्चनपुरके ५ जनहनमे कोरोना संक्रमण पुष्टि हुइल अस्पताल जनैले बा ।
सेती प्रादेशिक अस्पतालसे जारी प्रेस विज्ञप्ति अनुसार धनगढी उप–महानगरपालिका वडा नम्बर १ के १, वडा नम्बर–२ के २, वडा नमबर–३ के ६, वडा नम्बर–१२ के २, वडा नम्बर १७ के २, वडा नम्बर १९ के १ जनहनमे कोरोना संक्रमण पुष्टि हुइल बा ।
ओस्टके सेतीमे करल परिक्षणमे कैलालीके घोडाघोडी नगरपालिका–१ के ६ जाने, भजनी नगरपालिकाके १ जाने, गोदावरी नगरपालिकाके ३ ओ कैलारी गाउँपालिकाके २ जनहनमे संक्रमण पुष्टि हुइल बा ।
सोम्मारके करल परिक्षणमे कञ्चनपुरके कृष्णपुर नगरपालिकाके १ जाने, महाकाली नगरपालिकाके १ जाने, पुनर्वास नगरपालिकाके २ ओ वेदकोट नगरपालिकाके १ जनहनमे संक्रमण पुष्टि हुइल बा ।
ओस्टके बैतडीके सुर्नयाँ गाउँपालिका–४ के १ जनहनमे फेन सोम्मारके करल परिक्षणमे कोरोना संक्रमण पुष्टि हुइल अस्पताल जनैले बा ।


text:
अरावली
अरावली भारत कऽ पश्चिमी भाग राजस्थान मे स्थित एक पर्वतमाला छी। भारत क भौगोलिक संरचना मे अरावली प्राचीनतम पर्वत छी। ई संसार कऽ सबसँ प्राचीन पर्वत श्रृंखला छी जे राजस्थान कऽ उत्तरसँ दक्षिण दुई भामे बाटल अछि। अरावली कऽ सर्वोच्च पर्वत शिखर सिरोही जिले मे गुरुशिखर (१७२२ /१७२७ मी.) अछि, जे माउन्ट आबू मे अछि।[१]
अरावली पर्वत श्रंखला कऽ कुल लम्बाई गुजरात सँ दिल्ली तक ६९२ किलीमीटर अछि, अरावली पर्वत श्रंखला लगभग ८० % विस्तार राजस्थान मे अछि, दिल्ली मे स्थित राष्ट्रपति भवन रायशेला पहाड पर बनल अछि जे अरावली के भाग अछि, अरावली औसत ऊंचाई ९३० मीटर अछि तथा अरावली दक्षिणक ऊचाईसँ चौड़ाई सर्वाधिक अछि, अरावली या अर्वली उत्तर भारतीय पर्वतमाला छी।
अरावली कऽ अन्य उच्च चोटिसभ:-
- गुरु शिखर - सिरोही
- सेर - सिरोही
- दिलवाडा - सिरोही(ई पर्वत पर प्रसिद्ध जैन मंदिर स्थित अछि)
- जरगा - उदयपुर
- अचलगढ - सिरोही
- रघुनाथगढ(१०५५ मी) - सीकर
- खो - अलवर
- तारागढ - अजमेर
- भेराच - अलवर


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 30 नवंबर 2012
गजल
विदेह मैथिली लघुकथा
सोमवार, 26 नवंबर 2012
गजल
मधुर बाजि खन-खन पएरक पजनियाँ
हमर मोन रहि रहि कए डोलबैए
छ्लकए हबामे अहाँकेँ खुजल लट
कतेको तँ दाँतेसँ आङुर कटैए
ससरि जे जए जखन आँचर अहाँकेँ
रुबाइ
शुक्रवार, 23 नवंबर 2012
विदेह मैथिली पद्य
गुरुवार, 22 नवंबर 2012
दुर्गाक अर्थ
शक्तिक अवतारिणी, पापी सभहक़ संहारिणी, महाविद्या, महामाया, महामेधा, महामायास्वरूप, कालरात्रि, महारात्रि, मोहरात्रि, अम्बे, अम्बिका जगतमाता अधिष्ठात्री माँ भगवती तीनु लोकक माता माँ भगवती सम्पूर्ण संसार के रचयिता आ पापीक संहारक छथि | माँ भगवती सम्पूर्ण संसारकें स्फूर्ति प्रदान करैत छथि आ सम्पूर्ण संसार ओहि सँ उत्पन्न भए ओहिमे पुनः प्रवेश कए जाइत छैक |
या देवी सर्वभूतेषु माँ गौरी रूपेणसंस्थिता,
नमस्तस्यै नमस्तस्यै नमस्तस्यै नमो नमः
संस्कृत में दुर्गाक अर्थ होइत छैक --- वो जे कि बुझैसँ अथवा ओतय जाहि ठाम पंहुचय में असंभव होय | माँ भगवती शक्तिक अवतारिणी के संगे-संगे नारी शक्तिक के पर्याय सेहो मानल जाइत रहलखिन अछि | वस्तुतः माँ भगवतीक कृपामयी आओर वरदायिनी महिमा सदिखनसँ, कहल जाय अनादिकालसँ एक टा रहस्ये रहल अछि | एहि कारणसँ हिनका कतेक रास नामसँ जानल जाइत छन्हि-- हिनका काली, तारा पार्वती, अम्बिका, छिन्नमस्ता, षोडशी, भुवनेश्वरी, त्रिपुरभैरवी, कमला आदि विभिन्न आस्थाक नाम छैन्हि | माँ दुर्गाक अवतार के कतेक कथा प्रचलित अछि मुदा शिवपूराणक एक कथाकें अनुसारे एहन मानल जाइत छैक प्राचीन समयमे एक दुर्गम नामक असुर बड्ड शक्तिशाली छल जेकरा ब्रह्माक अजेय वरदान प्राप्त छलैक | कथा अनुसारे दुर्गमासुर आ माँ भगवती के बीच भयंकर युद्ध भेल | एहि युद्धमे माँ भगवतींक देहसँ काली, तारा, भुवनेश्वरी आदि दशो महाविद्या प्रगट भेलखिन आ एहिसभ महाविद्याक पराक्रमसँ दुर्गमासुर के वध भेल | आ ओहि समयसँ माँ भगवतीके दुर्गा के रूप में जानय जा लागल |`कथा तs ओना आर छय जेकर चर्चा बाद में कायल जैतक |
गजल
सोमवार, 19 नवंबर 2012
घोटालाबला पाइ (हास्य कविता)
गुरुवार, 15 नवंबर 2012
गजल
जिलेबी ओतए छानैत तोहर भेटतौ बाबी
पढ़ैकेँ छुटल झंझट भेल इसकूलक शुरू छुट्टी
दसो दिन राति मेला घुमि कए नव वस्तु सभ पाबी
करीया बनरिया कुदि कुदि कए ढोलक बजाबै छै
चलै चल ओकरा संगे हमहुँ नेन्ना कनी गाबी
बनल मेनजन अछि बकड़ी पबति बैसल अचारे छै
बरद सन बौक दिनभरि चूप्प रहए पहिरने जाबी
बुझलकौ आब तोरो होसयारी 'मनु' तँ बुढ़िया गै
लगोने ध्यान वक कतएसँ सम्पति नीकगर दाबी
(बहरे हजज, 1222 चारि-चारि बेर सभ पांतिमे)
शनिवार, 10 नवंबर 2012
गजल
तेल बिनु जेना निशठ टेमी धएने
बिनु पिया जीवन बितत कोना अएने
बरख बरखसँ हम तुसारी पूजने छी
बुझब की सुख साँझ पाबनि बिनु कएने
छै धिया सुख की बुझब कोना धिया बिनु
भ्रूण हत्यारा बुझत की बिनु पएने
मोल जीवनमे हमर बाबूक की अछि
मोन बुझलक छन्नमे हुनका गएने
रंग बदलति देखलौं सभकेँ हँसीमे
देखि 'मनु' दुनियाँक रहलौं मुँह बएने
(बहरे रमल, २१२२-२१२२-२१२२)
जगदानन्द झा 'मनु'
बुधवार, 7 नवंबर 2012
गजल @ ओम प्रकाश
करेजक बात नै कहियो बनल एतय
कियो सुनलक कहाँ मोनक कहल एतय
सुखायल गाछकेँ पटबैसँ की हेतै
फरत कोना जखन गाछे जरल एतय
हँसी कीनैत रहलौं सदिखने ऐठाँ
लए छी हम नुका आत्मा मरल एतय
लिखलकै भाग्य बिधि सबहक अलग कलमसँ
कपारक गप कियो नै पढि सकल एतय
गडै पर शूल "ओम"क आह नै निकलै
भऽ गेलौं सुन्न काँटे टा गडल एतय
बहरे-हजज
मफाईलुन (ह्रस्व-दीर्घ-दीर्घ-दीर्घ) - ३ बेर प्रत्येक पाँतिमे
गीत
अपना सन सुरतिया भऊजी हमरो लेल तकियौं नै
चान सनक नहिं चाही हमरा , चाही अहीं सन गोर यै
सुगा सनके नहिं चाही , लाल अहीं सन ठोर यै
अहाँ गाम होय जौं भऊजी बात बढ़बियो नै
अपना सन सुरतिया भऊजी हमरो लेल तकियौं नै
गाल पर तिलवा बेषक नहिं होय , होय अहीं सन दिल यै
अहाँ जौं कनिको ध्यान देबय त हेतै नहिं मुष्किल यै
छोट दियर मनक आषा अहाँ पूरबियो नै
अपना सन सुरतिया भऊजी हमरो लेल तकियौं नै
जिनगी भरि हम पैरि दबायब , रहब अहसानमन्द यै
अपने सन दियादिनी भऊजी करयौ नहिं पसन्द यै
एहि लगन में आशिक के भऊजी बिआह करबियौ नै
अपना सन सुरतिया भऊजी हमरो लेल तकियौं नै
भईया क त अहाँ जगेलिये हमरो भाग्य जगबियो नै
अपना सन सुरतिया भऊजी हमरो लेल तकियौं नै
आशिक ’राज’
मंगलवार, 6 नवंबर 2012
समन्वय २-४ नवम्बर २०१२ इण्डिया हैबीटेट सेन्टर भारतीय भाषा महोत्सव SAMANVAY 2-4 November 2012 IHC INDIAN LANGUAGES' FESTIVAL/ २ नवम्बरकेँ प्रारम्भ भेल -ज्योतिरीश्वर पूर्व विद्यापतिक जीवनपर आधारित "उगना रे" पर कथक नृत्यांगना शोभना नारायणक नृत्य लोककेँ मंत्रमुग्ध केलक/ ३ नवम्बरकेँ मैथिलीमे ब्राह्मणवाद, ज्योतिरीश्वरपूर्व विद्यापति आ मैथिलीमे प्रेमक गीतपर भेल बहस
-२ नवम्बरकेँ प्रारम्भ भेल -ज्योतिरीश्वर पूर्व विद्यापतिक जीवनपर आधारित "उगना रे" पर कथक नृत्यांगना शोभना नारायणक नृत्य लोककेँ मंत्रमुग्ध केलक
- ३ नवम्बरकेँ मैथिलीमे ब्राह्मणवाद, ज्योतिरीश्वरपूर्व विद्यापति आ मैथिलीमे प्रेमक गीतपर भेल बहस -बहसमे भाग लेलनि उदय नारायण सिंह नचिकेता, देवशंकर नवीन, विभा रानी आ गजेन्द्र ठाकुर; आ मोडेरेटर रहथि अरविन्द दास -आकाशवाणी दरभंगा, हिन्दी अखबार सभक दरभंगा संस्करण, सी.आइ.आइ.एल. , साहित्य अकादेमी, नेशनल बुक ट्रस्ट आ अंतिका- मिथिला दर्शन, जखन-तखन, विद्यापतिकेँ पाग पहिरा कऽ विद्यापति पर्व केनिहार चेतना समितिक पत्रिका घर बाहर, झारखण्ड सनेस आदिक मैथिली साहित्यकेँ ब्राह्मणवादी बनेबाक प्रयासक विरुद्ध गएर ब्राह्मणवादी समानान्तर धाराक चर्च गजेन्द्र ठाकुर द्वारा भेल भेल -ज्योतिरीश्वर पूर्व गएर ब्राह्मण विद्यापति आ ज्योतिरीश्वरक पश्चात बला कट्टर संस्कृत-अवहट्ठ बला विद्यापतिक बीच अन्तर गजेन्द्र ठाकुर रेखांकित केलन्हि ऐ सँ पहिने हिनी आ मणुपुरीक कार्यक्रम सेहो भेल
_MAITHILI -LOVE's OWN LANGUAGE03 NOVEMBER 2012
शनिवार, 3 नवंबर 2012
रुबाई
जतय चिटिठयो नहिं जा सकय अछि तेतह चलि गेलीह
कियैक चुप छी अहाँ सभ , कियैक नहिं बाजेति छी
हमरा छोडि़ के हमर प्राण कतह चलि गेलीह
आशिक ’राज’
गजल
विरह के जहर आब पीब रहल छी हम
बिसरला के पछातियो मोन पड़ेति होयत
मोन पारु कि कतेक करीब रहल छी हम
सबकिछु होयतो किछुूओ नहिं अछि हमरा
अहाँ के बाद एतेक गरीब रहल छी हम
कतहु रही खुष रही और हमरा की चाही
साँस चलेति अछि और जीब रहल छी हम
कियो नहिं पतियेते और अहुँ नहिं मानब
कोना एक दोसर के नसीब रहल छी हम
सरल वार्णिक बहर
वर्ण - 17
आशिक ’राज’
गुरुवार, 1 नवंबर 2012
गीत
पोसि पालि के जकरा कएलौं हम जवान
समाज के ई रीत केहेन भ गेल ओ आन
द्विरांगमन गीत
आई सॅ माई बाप भएलौं तोहर सासु ससुर
बेटी जा रहल सासुर बेटी जा रहल सासुर
माई कानय अछि सुगा सुगा बाबु ल माथ पर हाथ गे
भउज कानेति अछि गरदनि पकडि़ के भईया जाइछौ साथ गे
सिसकि सिसकि क धीया कानेति पूछेति कोन कसूर
बेटी जा रहल सासुर बेटी जा रहल सासुर
कियो कानय अछि गुलाब गुलाब कियो पान कियो भईया
सभ मिल पूछत माई सॅ सबदिन बहिना के अनबे कहिया
संगी बहिनपा छूटल सबटा भ रहल अछि सबसॅ दूर
बेटी जा रहल सासुर बेटी जा रहल सासुर
सासुर जा के रखियँ बेटी बाबा माथक पाग गे
ननदि दियादिनी सॅ घुलिमिलि जईयँ आबो नहिं नईहर याद गे
अखंड भगवान राखौ तोहर माथक सिनूर
बेटी जा रहल सासुर बेटी जा रहल सासुर
आई सॅ माई बाप भएलौं तोहर सासु ससुर
बेटी जा रहल सासुर बेटी जा रहल सासुर
नोट - जौं कियो गाबय चाहेति छी त हरेक पाँति दू बेर आ जे पँाति अंडरलाईन अछि ओ आरोह में बाकी अवरोह में गाबी ओना आगाँ अहाँ सबहक इच्छा । धन्यवाद
आशिक ’राज’


text:
भूजल संचयन लेल एक दिन मे बनाओल गेल 2168 सोक पिट
26 करोड़ लीटर पानि क होएत संचयन
पटना । पानी, सूखा, आ अकालक दंश झेल चुकल सीतामढ़ी मे हलक सूखबा से पहिने जल संचय क हल जमीन पर उतारि देल गेल अछि । महाराष्ट्र क लातूर क तसवीर देखि एतय क लोग भूगर्भ जल संरक्षण क दिशा मे एतिहासिक पहल केने अछि । जिलाधिकारी राजीव रौशन क नेतृत्व मे जिलाक लोग एक दिन मे करीब 2168 सोख्ता (सोक पिट) क निर्माण केने छथि, जाहिमे पांच जल एक्सप्रेस लायक पानि एक साल मे संचय भए सकत । सूखा आओर अकालक डर एतय क लोग मे कतेक पैघ अछि एकर अंदाजा एहि स लगाओल जा सकैत अछि जे 20 दिन क कसरत क बाद जिलाक 1950 सरकारी, 50 निजी स्कूल क अलावा 40 मदरसा, 40 आंगनबाड़ी केंद्र आ अन्य संस्थान मे आम लोगक सहभागिता स सोख्ता क निर्माण कराओल गेल अछि । गुरुवार कए एक संग जिला मे बनल सभटा सोख्ता क उपयोग मे आनल गेल । एक दिन मे करीब 2168 सोख्ता (सोक पिट) क उपयोग अपना आप मे एकटा रिकॉर्ड अछि । जिला क एहि उपलब्धि कए देखबा क लेल खुद सीतामढ़ी पहुंचल तिरहुत क आयुक्त अतुल प्रसाद कहलथि जे 12 स 15 लीटर पानि संचय करनिहार एहि सोख्ता स साल मे एतेक पानि संचय होएत, जे एक नहि बल्कि पांचटा ट्रेन मे पानि लातूर भेजल जा सकैत अछि । ओ कहलथि जे भूगर्भ जल संरक्षण क दिशा मे उठाओल गेल इ कदम आन राज्य वा जिला क लेल एकटा मिसाल बनि गेल अछिे । ई पहिल बेर अछि जे जखन बिहारे टा नहि देश मे एहि प्रकारक जल संरक्षण क प्रयास कैल गेल अछि । ओ कहलथि एकरा गिनीज बुक ऑफ वल्र्ड रिकार्ड मे सेहो शामिल करेबाक लेल प्रयासरत छी ।
अभियान के प्रनेता सीतामढ़ी क जिलाधिकारी राजीव रौशन कहलथि जे ई पहल जिलाक लोग कए सामूहिक प्रयास क परिणाम अछि । भारत सरकार क स्वच्छ भारत मिशन आओर राज्य सरकार क लोहिया स्वच्छता मिशन क तहत जल निकासी क समुचित प्रबंध आओर भूजल स्तर कए रिचार्ज करबाक लेल एहि पहल क शुरुआत कैल गेल अछि । ओ कहलथि जे काल्हि तक पैघ मात्रा मे पानि एतय बर्बाद भए जाएत अछि । सोख्ता क निर्माण स आब पानिक संरक्षण होएत । एकटा स्कूली बच्चा जों काल्हि तक दू लीटर पानि बर्बाद करैत छी, त आय स ओहि पानिक बचत शुरू भए गेल । एहि सोक पिट क माध्यम स गंदगी क कारण फैलय बला रोगों पर सेहो अंकुश लागत । स्कूल स शुरू होए बला एहि पहल क कारण एकर सीधा प्रभाव बच्चा पर होएत आओर ओहिक माध्यम स जल संरक्षण आओर स्च्छता क संदेश जन जन तक पहुंचत । ओ कहलथि जे एहि सोख्ता स जिला मे हरेक साल करीब 26 करोड़ लीटर जल संरक्षित कैल जाएत, जाहि क लेल अलग से कोनो राशि क आवंटन नहि केल गेल अछि । ओ कहलथि जे कृषि, शिक्षा आ पीएचइडी विभाग मे आपसी समन्वय स्थापित कए एक अप्रैल स सोख्ता निर्माण क प्रशिक्षण शुरू कराओल गेल । जगह-जगह कार्यशाला भेल। आम लोग क मदद क संग संग यूनिसेफ एहिमे हमरा तकनीकी सहायता उपलब्ध करोलथि । ओ कहलथि जे ग्रामीण इलाका मे पीबाक पानि क रूप मे 85 प्रतिशत भूजल क इस्तेमाल होएत अछि। विगत किछु साल मे जिला क भूजलस्तर मे गिरावट आएल अछि, मुदा ओ खतरनाक स्तर पर नहि अछि।


text:
रांचीक सीबीआई केँ विशेष न्यायाधीश एसएस प्रसादक अदालत मे आय चाईबासा कोषागार मामला मे निर्णय आएब चुकल अछि। चाईबासा कोषागार सँ बरख 1992-93 मे 33 करोड़ 13 लाख 67 हजार 534 टाकाक अवैध निकासी भेल छल। जखनकि कोषागार मे कुल आवंटन 7.10 लाख टाका छल ।
एहि मामला मे 12 दिसंबर 2001 केँ चार्जशीट दाखिल कायल गेल छल। जाहिमे कुल 76 गोटाकेँ आरोपी बनाओल गेल छल। जाहिमे 14 आरोपी सभक मौत पहिने भ' चुकल अछि। जखनकि 3 आरोपी सरकारी गवाह बैन गेला। सरकारी गवाह बनल लोग सभक नाम दीपेश चांडक, आर के दास, शैलेश प्रसाद सिंह अछि। एहि मामला मे 2 आरोपि अप्पन गुनाह कार क' लेना छल, हुनका सभकेँ सजा सेहो भ' चुकल अछि। सजा भेटल आरोपी सुशील झा आओर प्रमोद कुमार जायसवाल अछि। जखनकि एक आरोपी फूल सिंह केँ भगोड़ा घोषित कायल जे चुकल अछि।


text: मुजफ्फरपुर। रात्रि क समय कुहासा क कारण होबैवाला दुर्घटना कए रोकबा लेल रेलवे कड़ा कदम उठउलक अछि। एकरा तहत पूर्व-मध्य रेलवे सोनपुर मंडल स होकए जाए वाला सबटा मेल ट्रेन क इंजन मे एक-एकटा अधिकारी कए तैनाती कएल जा रहल अछि। ओ चालक कए सुरक्षा आ संरक्षा क संबंध मे जानकारी देएत रहत। सोनपुर मंडल क डीआरएम आरके अग्रवाल क अनुसार दू स पंद्रह जनवरी तक रात्रि दस बजे स सुबह आठ बजे तक प्रत्येक मेल ट्रेन मे रेलवे क एक टा अधिकारी इंजन मे चालक क संग रहत। अधिकारी चालक कए संरक्षा क जानकारी देएत। संगे एकर निगरानी करत जे कुहासा मे रेलवे क निर्धारित मानक क मुताबिक चालक ट्रेन कए चला रहल अछि किनहि। ओ चालक क हर गलती पर नजर रखत। अग्रवाल कहलथि जे ट्रेन चालक कए सेहो विशेष सतर्कता बरतेबाक लेल कहल गेल अछि। संगे अधिक कुहासा हेबा पर निर्धारित गति सीमा स ट्रेन कए चलेबाक हिदायत देल गेल अछि। एकर निगरानी क लेल मंडल मे तीन टा स्पेशल टीम गठित कएल गेल अछि, जे रात्रि क दौरान कोनो ट्रेन क गति सीमा, रेल नियम क अनुपालन संग संरक्षा कए ल कए विभिन्न पहलु कए औचक निरीक्षण करत।


text:
१४ जुलाई २०१९. मैथिली जिन्दाबाद!!
भाषा, साहित्य आ संस्कृति केर सेवा सँ ऊपर आब चेतना समिति पटना किछु एहेन प्रयास सेहो आरम्भ कयलक अछि जाहि अन्तर्गत सीधा जन-जन सँ जुड़ाव बढत। आर एहि तरहें सेवाग्राही मैथिलीभाषी जनसमुदाय केँ अपन भाषा-संस्कृति आ सभ्यता संग सामाजिक-राजनीतिक अन्य सरोकार दिश सेहो झुकाव बनत। किछु एहि तरहक परिकल्पनाक संग चेतना समिति पटना द्वारा आइ १४ जुलाई सँ हरेक रवि दिन निःशुल्क स्वास्थ्य शिविर संचालन कयल जेबाक निर्णय लैत शिविर केर सफल संचालन सेहो आरम्भ कयल गेल अछि।
मैथिली-मिथिलाक अभिभावक संगठन ‘चेतना समिति पटना’ केर तत्त्वावधान मे निःशुल्क चिकित्सा सेवा (शिविर) केर शुभारंभ आइ पटना मे भेल अछि। समितिक अपनहि भवन विद्यापति भवन परिसर मे आइ दर्जनों सेवाग्राही एहि सेवा शिविर केर लाभ उठा रहला अछि। आइ करीब २५ गोटे सेवाग्राही एहि शिविर सँ स्वास्थ्य जाँच करौलनि आर महंग मेडिकल जाँचक कुबेला मे सहज जाँच सुविधा आ अपनत्व सँ भरल चिकित्सकीय सलाह पाबि कृतार्थ भेलाह।
बकौल अध्यक्ष श्री विवेकानन्द झा ई शिविर आब प्रत्येक रवि दिन १० बजे सँ १ बजे केर बीच आयोजित होयत। पैछला ६६ वर्ष सँ भाषा-संस्कृति प्रति अनवरत सेवा करैत आबि रहल सर्वथा प्राचीन आ काफी महत्वपूर्ण संस्था चेतना समिति हाल किछु समय सँ काफी सक्रिय आ जनमुखी कार्यक्रम सभक आयोजन आरम्भ कयलक अछि, जाहि मे वर्तमान अध्यक्ष एवं कार्यकारिणी संग-संग कार्यक्रम योजना विकास केर परिकल्पक लोकनिक भूमिका काफी सराहनीय अछि।
संस्थाक एहि निर्णय पर अपन विचार रखैत डा. कमल मोहन चुन्नू कहैत छथि जे “चेतना समिति पछिला २-३ वर्ष मे अपन पुरना गौरव आ मारिते रास नव-नव दायित्व हासिल कयलक अछि। चारू कात एकर प्रशंसा भ’ रहल अछि। हमरा सभक लेल ई अत्यन्त हर्षक विषय अछि। निश्चित रूप सँ एकर पदाधिकारी लोकनि धन्यवादक पात्र छथि। समिति हमरा लोकनिक मुकुट अछि। ई एहिना सुन्दर होइत चलय। सभ गोटे केँ हमर अशेष शुभकामना।”
तहिना सहरसाक संस्कृति मिथिलाक अध्यक्ष एवं भाषा-संस्कृति अभियानी रामकुमार सिंह एहि तरहक सक्रियतापूर्वक जनसेवा सँ जुड़ल आयोजन सभक प्रति समितिक सराहना करैत कहैत छथि जे ई सब बहुत सराहनीय कार्य थिक, एहि तरहक आयोजन लेल चेतना समिति आ गणमान्य चिकित्सक लोकनिक प्रति हार्दिक आभार व्यक्त करैत छी।
विदित हो जे चेतना समिति द्वारा आरम्भ कयल गेल ई एकटा अभिनव प्रयास मे डा. डीके चौधरी, डा. मंजू गीता मिश्रा, डा. एसएस झा, डा. वीणा मिश्रा, डा. अरुण कुमार ठाकुर, डा. महेन्द्र कुमार, डा. विनय कारक, डा. अमरकान्त झा, डा. एसके झा, डा सुनील कुमार मल्लिक, डा. विमल कारक, डा. राकेश चौधरी, डा. प्रजा मिश्रा चौधरी, डा. प्रदीप कारक, डा. समरेन्द्र झा, डा. एसके मिश्रा एवं डा. सुमन मिश्रा अपन सेवा प्रदान करबाक स्वीकृति देलनि अछि। एहि स्वास्थ्य शिविर केर आयोजन करबाक संयोजनक भार किशोर चौधरी छथि जिनकर नाम समिति केँ नव ऊँचाई मे लय जेबाक लेल बहुत जोर-शोर सँ चर्चा दहोंदिश कयल जा रहल अछि।


text:
जनता समाजवादी पार्टीके वडा समिति
पहुरा समाचारदाता
धनगढी, २६ कुवाँर । जनता समाजवादी पार्टीसे कैलारी गाउँपालिका वडा नम्बर ६ ओ ९ मे वडा समिति गठन करले बा ।
वडा नम्बर ६ मे रामदुलारे चौधरी ओ वडा नम्बर ९ मे मान बहादुर चौधरीके अध्यक्षतामे १७÷१७ सदस्यीय वडा समिति गठन करल हो ।
पार्टीके नेता तथा समाजवादी पार्टीके प्रदेश इन्चार्ज होरीलाल चौधरीके वडका पहुनामे हुइल कार्यक्रममे खास पहुना संविधानसभा सदस्य तथा पार्टीके केन्द्रीय सदस्य कृष्णकुमार चौधरी‘कुन्दन’ रहल रहिट ।
मानबहादुर चौधरीके अध्यक्षतामे हुइल कार्यक्रममे पार्टीके केन्द्रीय सदस्य फोनीराम चौधरी, हुपलाल चौधरी, प्रदेश सचिव भगतराम चौधरी, पार्टीके महिला संगठन अध्यक्ष फुलमति महतों, पार्टीके पूर्व जिल्ला अध्यक्ष गयाप्रसाद कुश्मी, दिनेश थारु, गंगा चौधरी लगायत रहल रहिट ।
कार्यक्रममे स्वागत मन्तव्य कृष्ण बहादुर चौधरी करले रहिट ।


text:
मधुबनी, मिथिला मिरर : मधुबनी जिलाक झंझारपुर प्रखंडक चौरामहरैल गाममे सिक्की मौनी कलाकेँ प्रशिक्षण केन्द्र आ प्रथम प्रशिक्षण सत्रक उद्घाटन सांसद बीरेन्द्र कुमार चौधरी वृहस्पतिदिन केलाह। सांसद चौधरी फीता काटी आ दीप प्रज्वलित क’ विधिवत प्रशिक्षण केन्द्र आ सत्रक उद्घाटन करैत कहलाह जे ई केन्द्र अनूसूचित जातिक स्त्रीगन लेल खोलल गेल अछि जकर उद्देश्य अनुसूचित जातिकेँ महिला लोकनिकेँ आत्मनिर्भर बनेनाइ अछि। सांसद कहलाह जे भारत सरकारक कपड़ा मंत्रालय झंझारपुर अनुमंडलमे तीन जगह एहन प्रशिक्षण लेल चिन्हित केलक अछि। लखनौरकेँ बेहट आ झंझारपुरक अड़रिया संग्राममे बाँस कलाक प्रशिक्षण केंद्र जल्दिये शुरू कएल जायत। महिला लोकनिकेँ संबोधित करैत चुनावक चर्चा सेहो कएलनि आ कहलनि जे प्रधानमंत्री ‘सबका साथ सबका विकास’ क नीति पर काज क’ रहल छथि। वास्तवमे गरीबी हटेबाक उपायकेँ तहत आयुष्मान योजना, उज्ज्वला योजना सहित सवा सौ योजना लागू कएल गेल अछि। ओहि कड़ीमे कपड़ा मंत्रालयक प्रशिक्षण देबाक योजना अछि। ई प्रशिक्षण चारी महिना चलत आ एक महिनामे 24 दिनक प्रतिदिन तीन सौ रुपैयाक हिसाबस हुनका प्रोत्साहन राशि सेहो देल जायत ताकि कामकाजी महिलाकेँ आर्थिक हालात पर असरि नै पड़ै।
हस्तकलाकेँ क्षेत्रमे छुपल प्रतिभाकेँ निखारबाक आ लघुउद्योगकेँ बढ़ावा देबाक भ’ रहल अछि प्रयास
भारत सरकारक हस्तशिल्प वस्त्र मंत्रालय कार्यालय विकास आयुक्त मधुबनीक द्वारा वृहस्पतिदिन साँझमे शहीद भवन बेनीपट्टी परिसरमे आयोजित हस्तकला प्रशिक्षणक उद्घाटन जिलाधिकारी शीर्षत कपिल अशोक, एसपी सत्यप्रकाश कएलनि। एहि अवसर जिलाधिकारी शीर्षत कपिल अशोक कहलनि जे भारत सरकारक हस्तशिल्प वस्त्र मंत्रालयकेँ तहत बेनीपट्टीमे चारी महिनाक प्रशिक्षण शुरू कएल गेल अछि। मिथिलाक घरमे हस्तकलाकेँ क्षेत्रमे छुपल प्रतिभा सभके निखारबाक आ लघुउद्योगकेँ बढ़ावा देबाक आओर बाँससँ विभिन्न तरहक वस्तु तैयार करबाक प्रशिक्षण देल जा रहल अछि। डीएम कहलनि जे एहि कलाक जानकारी बेसी लोक धरि नै अछि। ई खुशिक बात अछि जे सरकार सिखबाक लेल प्रोत्साहन राशि सेहो द’ रहल अछि। सुन्दर सुन्दर वस्तु बनाबू जेना नाव, गुलदस्ता, डगरा, फुलडाली, बांस पर आधारित घड़ी, टेबल, कुर्सी एहन प्रोडक्ट तैयार करू। प्रशिक्षणक बाद आर्थिक स्थिति मजबूत होयत आ हुनका लोकनिक द्वारा बनाओल गेल समानक उचित मूल्य भेटत। प्रशिक्षणकेँ बाद प्रशिक्षु अपन परिवारक लोक सभके सेहो सिखबैत। प्रशिक्षणकेँ बाद बेनीपट्टीसँ एकटा टीम बना दिल्ली भेजल जायत। संगहि बेनीपट्टीमे जदिये मिथिला पेंटिग लेल प्रशिक्षण केंद्रक शुभारंभ होयत। रोजगारक क्षेत्रमे लघु आ बाँस पर आधारित उद्योग लाभकारी साबित होयत। लघुउद्योगसँ गरीबी दूर कएल जा सकैत अछि। हस्तकलाकेँ बढ़ावा देबाक आवश्यकता अछि। लोककेँ रोजगारसँ जोड़ी क’ समाजमे शांति व्यवस्था बहाल रखवामे बहुत पैघ उपलब्धि भेटत। निश्चित रुपें एहन तरहक सार्थक प्रयास समाजकेँ उन्नतिमे सहायक सिद्ध भ’ सकैत अछि।


text:
नवका- पुरनका लेख सर्च करु...
कि भारत बाचल रहत?
महंगाई... घोटाला... आओर भ्रष्टाचार के लsक दुनिया के कई देश मे आई-काल्हि उलट-पलट मचल अछि. ट्यूनिशिया सं उठल आंदोलन केर आगि जॉर्डन होएत मिस्र मे धधैक रहल अछि. एतबे नहि एकर ताप आसपास के दोसरो देश मे देखल जा रहल अछि. लोक केतबो दसटा कारण बतौबथिन्ह मूल मे महंगाई... घोटाला... कालाधन आओर भ्रष्टाचार अछि. एहन मे सवाल ई अछि कि भारत कि एहि सं बाचल रहत?
सरकार के खिलाफ लोक सड़क पर उतरि रहल अछि. जन आंदोलन... जन विद्रोह... क्रांति एहन रूप धरने अछि जे ओहि ठाम के सरकार... शासक... हुक्मरान परेशान अछि. सरकार एक तरहे सरेंडरकरय के हालत मे अछि. लोक के विद्रोह के आगां सेना सेहो हाथ पर हाथ रखने अछि. सरकार कोनो तरहे अपन आखिरी सांस गिन रहल अछि.
लोक के आंदोलन के देखि मिस्र के राष्ट्रपति हुस्नी मुबारक के तेवर ठंडा गेल अछि. ओ नरम पड़ि गेल छथिन्ह. हुनकर 30 सालक शासन के अंत आबि गेल अछि. लोकक ई आंदोलन दुनिया के सभ देशक ध्यान अपना दिस आकर्षित कएने अछि. महंगाई... भ्रष्टाचार के खिलाफ लोक के बर्दाश्त करय के सीमा खत्म भ गेल अछि.
लोक तंग आबि चुकल छथिन्ह घोटाला सं... भ्रष्टाचार सं... कालाधन सं... नेता सभ के काला कमाई सं... अफसरशाही सं... तानाशाही सं. लोक आब जागि गेल छथिन्ह. सड़क पर उतरि अपन विरोध जता रहल छथिन्ह. ओ भ्रष्ट प्रशासन... अफसर... नेता गठबंधन सं तंग आबि सरकार के हिला रहल छथिन्ह. लाखों लोक के सहयोग मिल रहल छनि हुनका सभ के.
तं कि भारत एहि सं बाचल रहत? भारत के आम लोक कहिआ तक बर्दाश्त करैत रहत घोटाला सभ के ? देश मे सेहो महंगाई चरम पर अछि. सीडब्ल्यू घोटाला... आदर्श घोटाला... 2जी घोटाला... स्विस बैंक मे जमा लाखों करोड़ रुपया के काला धन... नक्सली समस्या... आंतरिक सुरक्षा... सीमा विवाद... कश्मीर समस्या... अनाज घोटाला आम लोक के बिलबिलौने अछि.
देश के लोकक सहय के सीमा खत्म भेल जा रहल अछि. भ्रष्टाचारी गठबंघन के खिलाफ लोक गोलबंद भ रहल छथिन्ह. देश मे सेहो आवाज उठनाए शुरू भ गेल अछि. पिछला दिन देश भर मे धरना प्रदर्शन...रैली सेहो भेल. जनलोकपाल बिल के मांग कएल गेल. लोक के भड़ास निकलनाए शुरू भ गेल अछि.
आरुषि मामला मे राजेश तलवार आओर रुचिका मामला मे हरियाणा के पूर्व डीजीपी एसपीएस राठौर पर हमला करय वाला उत्सव के गुस्सा के... खीस के अहां एहि सं जोड़ि कs देख सकय छी. एकरा अहां एकटा शुरूआत भरि कहि सकय छी. लोक मे गुस्सा भरल जा रहल अछि. नहि जानय कखन फटि पड़त. जखन फटत त सभ किछ के खत्म करिके छोड़त.
कहनाय अछि जे पाप के घैल भरि रहल अछि. शायद पूरा नहि भरल अछि जखने भरत लोक सभ भ्रष्टाचारी के सबक सीखा देत. तखन अखन जे लोक दसटा बहाना बनाबय छथि एकर ताप महसूस करताह. फेर अखन ओ जेहि धन के लेल बाप-बाप करय छथिन्ह...ओकरा के लsक गेल अछि अपना संग. नहि कोई लsक गेल अछि आओर नहि ओ लs जएताह. सभ एतय रहि जाएत.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)